Eyaloopye bofi isa ba poliisi okubba bamutaddeko emisango\nOFIISA wa poliisi eyakoze lipoota ng’aloopa abakungu mu poliisi b’alumiriza nti bakolagana n’abazigu ne bagabana omunyago, ali mu kattu. Bamugguddeko emisango esatu okuli n’okujeemera ebiragiro bya bakama be, okwebulankanya ku mulimu n’obubbi era kati amaze ennaku bbiri ng’aliira ku nsiko.\nASP Steven Mugarura ng’akolera ku kitebe kya poliisi e Naggulu yasindikidde omuduumizi wa poliisi Gen. Kale Kayihura lipoota ssatu ku buzigu bw’azze aanoonyerezaako wabula n’akizuula nti bujja kuba buzibu okumalawo kubanga ebimu ku bibinja by’ababbi bikolagana ne boofiisa ba poliisi ab’amadaala aga waggulu. Yanokoddeyo bana okuli AIGP Grace Turyagumanawe ne SSP Andrew Kaggwa.\nLipoota Mugarura ze yakoze ziraga nti poliisi bw’ekwata omuzigu ali mu kibinja ekikolagana ne ofiisa yenna, akuba essimu ku poliisi ebeera eggalidde omubbi n’alagira ne bamuyimbula bunnambiro. Mu nkola eno, ababbi abamanyiddwa ab’olulango poliisi zaabavaako kubanga okubakwata entakera kiyinza okuviirako okukyusibwa oba okuteekebwa ku ‘katebe’ nga bakulaba ng’alemesa ddiiru z’abanene.\nYagasseeko nti boofiisa bagabira ababbi emmundu ate olulala ne bapanga n’ababbi ne basindika abaserikale mu kkubo ly’ababbi; olwo ababbi ne bakuba poliisi ne bagisinza amaanyi ne bagibbako emmundu era ezo z’ezikozesebwa mu bubbi.\nYanokoddeyo Okurut eyali akolera e Njala mu Kamwenge gwe batta oluvannyuma lw’okumubbako emmundu\nGrace Turyagumanawe omu ku be yaloopye.\nDayirekita w'ekitongole kya poliisi ekivunaanyizibwa ku mirembe n'obutebenkevu, AIGP Grace Turyagumanawe yategeezezza Bukedde nti: Mugarura ali mu kitongole kya CID (ekinoonyereza ku buzzi bw’emisango, ate nze ebbanga lyonna mbadde mu bikwekweto era ng’abantu be nninako obuvunaanyizibwa ba DPC ne ba RPC noolweko sirina we nkwataganira na ba CID bwe mbeera nnina kye njagala bannyambeko mpita mu mukama waabwe Grace Akulo dayirekita munnange.\nEmyaka 28 gye mmaze mu poliisi mbadde DPC, RPC, omuduumizi wa poliisi mu Kampala n'emiriraano ne nduumira ebikwekweto mu ggwanga kati nvunaanyizibwa ku mirembe n'obutebenkevu. Obuvunaanyizibwa obwo bwonna mba sirina bwe nkwata mmundu ate nziwe ababbi.\nEssaawa eno nze nvunaanyizibwa ku bifo awaterekebwa emmundu ku buli poliisi mu ggwanga lyonna, kati olwo bwe nkwata emmundu ne nziwa ababbi eggwanga liba terigenda kufuuka matongo?\nSimanyi kigendererwa kya muvubuka (Mugarura) oyo naye bw’aba taliiko kikyamu, kyandiba ng’alina amukozesa kubanga siyogerangako naye wadde omulundi ogumu, era sitegeera ky’anjagaza. Mbadde ntera okumulaba ku kizimbe wano (e Naggulu) naye sikolaganangako naye ku nsonga yonna.\nJoint Operations Committee (JOC) ne National Security Committee (NSC) biteekeddwa okunoonyereza era Mugarura aleete obukakafu ku bintu by’ayogera naye bwe binaamulema okunnyonnyola n'okuwa obukakafu, ajja kuvunaanibwa. Tayonoonye linnya lya Turyagumanawe lyokka naye ayonoonye linnya lya poliisi. Ffe mu poliisi tulina ensonga nnyingi naye tuzigonjoolera munda.\nAlina emisango gy’alina okuvunaanibwa era agasseeko emirala egy’okukwata ensonga mu ngeri ekontana n’enkola ya poliisi n’okwonoona amannya ga boofiisa. Abantu be yeemulugunyizaako abalala SSP Andrew Kaggwa twakolako naye mu biseera by’okulonda bwe bansindika okukulira ebyokwerinda mu bitundu bya Elgon gye namusanga nga ye RPC ate nga nze ntuula Mbale awo ne tuba nga tukolagana butereevu.\nLipooti sigirabangako naye abantu nga Musinguzi b’ayogerako nti be bamu ku bakulira ebibinja by’ababbi be tukolagana nabo, nze sibamanyi okuggyako Kaggwa ye engeri gye yagambye nti bava ku kyalo kimu alabika amumanyi.\nIGP Gen. Kale Kayihura musajja atambulira ku mulamwa n’amateeka era lipoota bw’aba gwe yagiwandiikira singa ffenna b’alumiriza baatugoba dda kubanga ye tayagala bantu bakolera wansi wa linnya lye nga ba mpisa nsiiwuufu.\nOmwogezi wa poliisi mu ggwanga, Fred Enanga yategeezezza nti Mugarura yagguddwaako emisango ku SIU e Kireka ne ku kitebe kya poliisi e Naggulu. Enanga yagambye nti mu gimu ku misango gye baamuvunaanye kuliko ogw'okugaana okugenda ku mirimu gye baamusindika mu kitongole kya Anti - Stock Theft Unit (ASTU) e Katakwi, wabula Mugarura yategeezezza Bukedde nti bwe yagenda e Katakwi yasanga boofiisa ab’amadaala aga waggulu baweerezza obubaka obumugaana okukolerayo era n’azzibwa e Naggulu w’amaze emyaka esatu ng’ali ku ‘katebe’.\nEnanga yagambye nti beetaaga Mugarura atandike okuwerennemba n’emisango gye kyokka akyebulankanya era n’amuwa amagezi yeeyanjule ku poliisi kubanga emisango tayinza kugimaza mbiro! Wabula Mugarura yategeezezza nti bakama be abamu okutuuka okumuggulako olutalo kyaddirira okugwa mu buufu bw’ekibinja kya Musinguzi n’attunka nakyo.\nWakati mu kulwanyisibwa nti yalemerako era abamu ku baali mu kibinja kino n’abatwala mu kkooti n’akuhhaanya n’obujulizi bwonna era omulamuzi n’asingisaako babiri emisango. Charles Birungi ono yasibwa emyaka 5, Francis Kasolo yasibwa 6 ate Musinguzi aliko ekibaluwa ki bakuntumye okuwozesebwa emisango gy’obubbi obw’omutawaana


Bukedde Online - Babiri balumiziddwa mu kabenje e Kisowera\nBakansala b'e Gaba be baasazizzaamu bali m...\nAbantu babiri ababadde batambulira ku bodaboda emmotoka ewabye n’ebatomera okukakkana ng’omu emumenye okugulu n’omulala n’afuna ebisago ku mutwe.\nSam Otuba akulira abakuumi ku ssomero lya St. Cyprian e Kyabakadde mu ggombolola y'e Kyampisi mu disitulikiti y'e Mukono emmotoka ekika kya Harrier nnamba UAP 387N gw'etomeredde e Kisowera mu maaso g'essomero lya SONAMS ery'ekkanisa erisomesa abasawo.\nAkabenje kano kaaguddewo ku Lwokubiri akawungeezi ssaawa ng'emu n'ekitundu (1:30) Otuba eyabadde avuga pikipiki Bajaj nnamba UFD 416R ng'aweese ensawo y'amanda n'omuwala eyategeerekeseeko erya Susan ng'ono yasangiddwa mu ddwaliro e Naggalama gye baddusiddwa ng'ambeera gy'alimu si nnungi.\nStephen Erotu akola ne Otuba yategeezezza nti ono yamenyese okugulu okwa ddyo n'alumizibwa n'okufuna ebiwundu ku mutwe.\nFaisal Jagenda omu badduukirize yagambye nti omugoba wa mmotoka eyakoze akabenje yabadde ayisa emmotoka nga bbiri olwo eyiye kwe kwabika omupiira n'ewaba n'egenda etomera abaabadde ku bodaboda.\nJagenda yagambye nti oluvannyuma lw'okukola akabenje, ddeerav w'emmotoka yalinnye bodaboda n'adduka.\nEmmotoka yayoyoonose mu maaso sso nga yo pikipiki nayo yagigoyezza nnyo.\nAb'amagye okuva mu nkambi e Mpoma baayitiddwa okulaba nga bakuuma emmotoka n'ebintu ebyabaddemu obutabbibwa ng'era bano oluvannyuma baakolaganye ne poliisi y'e Mukono eyazze mu kiro n'esikaawo emmotoka n'egitwala ku poliisi e Mukono.\nEnjala erumbye amaka g'abaana abatalina mwasirizi-balya katogo ka kasooli n'ebijanjaalo\nAbakazi abenzi be bavaako ettemu


Bukedde Online - Poliisi ekubye amasasi okukwata abazze okutemula\nPOLIISI yazingizza abatemu abaabadde bapangisiddwa okutta famire y'abantu bataano, n'ebakwata ne boogera eyabatumye okukola ettemu lino. Abatemu baabadde baweereddwa ebiragiro okusooka okutta embwa ezikuuma awaka n'oluvannyuma bakube kalifoomu abali mu nju nga bamuyisa mu ddirisa okumpi n'awali ekitanda kya nnyinimu, bwe bamala bamenye oluggi bayingire batemeeteme buli gwe basanze mu nju, emirambo gyabwe bagiyiweko petulooli bagyokye.\nPoliisi yabataayizza nga batandika okukola ogwabaleese n'ekuba amasasi agaabalemesezza okudduka, bonna abasatu n'ebakwata. Bano poliisi yayazizza ebisawo bye baabadde bazze nabyo mwe yasanze akadomola ka petulooli lita ttaano, kalifoomu mu kacupa ka sooda wamu n'ejjambiya bbiri empya ze baabadde baleese okukozesa omulimu.\nPoliisi yaboogezezza eyabatumye okutta Semaka wamu n'abomu makaage bonna nga omulimu baabadde baakugukolera obukadde 5 kyokka nga baabadde baweereddwaako emitwalo 20 buli omu ng'endala baabadde baakuzibawa ng'omulimu guwedde Eyasimattuse okuttibwa mu bukambwe ne Famire ye ye Kosea Makanga 83, omutuuze ku kyalo Bugembe mu muluka gw'e Lubongo mu gombolola y'e Ngogwe mu Disitulikiti y'e Buikwe.\nOlukwe lw'okutta Makanga lwalukiddwa Kitintale e Kampala ng'abatemu gye baavudde nga baweereddwa byonna eby'okukozesa wamu ne pikipiki ya bodaboda Bajaj Boxer, UEW 306G. Abaakwatiddwa , kuliko; Arafat Waiswa 34, omutuuze w'e Nakawa Mbuya Zooni. Ono ye yabadde akulidde olukwe lwonna.\nYagambye nti omulimu gwe avuga mmotoka ya mukamaawe Sam nga ya kika kya Raum. Abalala ye; Amon Mugabe 38, agamba nti ye muvuzi wa bodaboda ku Siteegi y'e Kitintale era nti ye omulumi ogwamuweereddwa gwabadde gwa kuvuga banne n'okubayambako okumaliriza omulimu gwonna nga ne bwe baba baakusanga ssente mu nju baabadde bateekeddwa nazo okuzibba.\nOmulala eyakwatiddwa ye Nicholas Tumusiime omutuuze w'e Kitintale agamba nti talina mulimu gwa nkalakkalira. Mu famire muno mulimu enkaayana z'ettaka era abatemu baategeezezza nti eyabaguze mukyala wabula poliisi yagaanyi okwatula amannya ge olw'obutamulabula kudduka kubanga ba munoonya. Muzeeyi Makanga yagambye nti bazzukulu be baludde nga bamuyigganya olw'ettaka era olwawulidde bino yategedde butegeezi nti be baabadde emabega waabyo.\nENGERI GYE BAAKWATIDDWAAMU\nOmuntu omu eyategedde ku lukwe luno yatemezza ku ba ISO, nabo abaategeezezza poliisi y'e Lugazi. Akulira poiliisi y'e Lugazi yasindise abaserikale mu maka ga Makanga ne beekweka era abatemu okujja baabadde babalaba.\nWabula abatemu we bajjidde, nga Makanga n'abantu be bavudde mu nnyumba baliko we beekwese era abatemu olwatandise okwetala, abasekirikale ne bava mu bitooke omulundi gumu ne batandika okukuba amasasi ne babalagira okutuula wansi.\nOmwogezi wa poliisi mu kitundu kya Ssezibwa, Hellen Butoto yagambye nti waliwo abantu abalala babiri abaakwatiddwa ne baggalirwa nga kuno kuliko; Andrew Maka abadde yeeyita looya w'abakwate ssaako Isa Kawagga eyagambye nti ye nnannyini pikipiki okwabadde kutambulira abatemu.\nBakutte eyavuga abaatemula Joan Kagezi


Nkooye okumanyiira!! Bugingo agenda kutwala Kayanja ne mukyalawe mu kkooti lwa kutetera n'eyali mukaziwe - Watchdog Uganda\nNkooye okumanyiira!! Bugingo agenda kutwala Kayanja ne mukyalawe mu kkooti lwa kutetera n’eyali mukaziwe\nOmusumba Aloysias Bugingo ku kkono ne munne Robert Kayanja\nWabaluseewo olutalo wakati wa Basumba ba balokole okuli Omusumba aloysias Bugingo ow’ekkanisa ya House of Prayer Ministries International esangibwa e Makerere wamu ne n’omusumba Robert Kayanja owa Miracle Centre Cathedral e Lubaga nga entabwe eva ku Bugingo kyayita okumumanyiira nga batetera n’eyali mukyalawe omukulu Teddy Naluswa Bugingo.\nKino kidiridde Omusumba Kayanja okutandika okulaga nga bwalina okukola ekyetaagisa kyonna okulaba nga Bugingo ne Mukaziwe Naluswa baddingana mu bufumbo, mwe baali baafuna obutakkanya emyaka 2 emabega.\nKinajjukirwa nti ensonga za Bugingo ne Mukaziwe ziri mu mbuga za mateeka era nga Bugingo yasaba omulamuzi abagattulule nga asinziira ku nsonga ze yatekayo zagamba nti takyasobola kubeera mu bufumbo ne Naluswa.\nWabula nga ensonga zonna zigenda mu maaso mu kkooti ate walabiseewo bannamateeka abalala abawolereza Naluswa nga bava mu kkampuni ya Katende Sempebwa And Compony Advocates, ekyatiisizza ennyo Bugingo navaayo nategeeza abantu be baasumba ku Canaan Land e Makerere nti lino kobaane lya Kayanja ne Mukaziwe Jessica Kayanja okutandika okuyingirira ensonga ze nga tebamwebuuzizako.\nBugingo yagambye nti bwe yali akyali ne Mukyalawe Naluswa tebalina yadde omukwano wakati waabwe ne Famire ya Kayanja, nayongerako nti mu bantu baamanyi abatamwagalizangako kilungi munsi ne Kayanja mwali, era nga kino kyamukubye wala okulaba nga ate yoomu ku balaga ekifananyi ky’okulumirirwa amakaagwe, kyagamba nti tekisoboka.\n“Omusumba Kayanja nga musumba munange tankubirangako ku ssimu yadde nga ampita twogere ku nsonga za maka gange, Tamapadiikirangako yadde okuntumira ku bikwata ku nsonga za maka gange, kubanga tewali nsonga yonna eyinza kundobera nze Bugingo kugenda kwogera naye, wabula nange mpulira buwulirizi nti batetera n’eyali mukyala wange.\nKino kyampadde obukakafu nti bwe twazeeyo mu kkooti nasanze ba Puliida ba Sempeebwa Ssezaala wa Kayanja kati be bawolereza mukyala wange ne ndabira ddala nga ekkobaane lino ddene naye byonna tujja kubivvunuka kubanga nze sidda gye nava ngenda mu maaso” Bugingo bwe yagambye abagoberezi be baabadde bamwegese amaaso ku lunaku lwa Paasika.\nBugingo yaweze okuggula ku Kayanja omusango gw’okweyingiza mu nsonga z’amakaage nga tamukkiriza, era nagamba nti ye amanyi nti ensonga ze yateeka ew’omulamuzi zimalira dda okubawukanya ne Teddy obutadingana emirembe gyonna.\nAmaka g’omusumba Bugingo gaasasika gye bwavaako nga entabwe yava ku baana era Bugingo nasalawo okwabulira amakaage agasangibwa ku lw’eNtebbe era nasalawo okwefunirayo omukyala omulala amanyiddwanga Susan Makula nga ono yali omu ku bakozi ku Leediyo ya Salt FM eya Bugingo.\nEnnaku zino Bugingo alindirira nsalawo y’omulamuzi ku bikwata ku kwawukana kwe yasaba mu kkooti olwo agende mu maaso awase omugole Makula mu butongole.\nMeet Ugandan entrepreneur minting millions from creating and selling his businesses


Bukedde Online - Abajulizi be bafuula Uganda okuba ey’enjawulo - Paapa\nOMWAKA mulamba bukya Paapa Francis akyala e Namugongo wabula Uganda teyinza kumuva ku mutima olw’ekkula ly’Abajulizi abaagifuula ensi ey’enjawulo.\nPaapa Francis ng’afukamidde ku kiggwa ky’Abajulizi e Nakiyanja ng’abasabira.\nNga yaakamaliriza obugenyi bwe yatandikira e Kenya n’adda mu Uganda nga November 27, 2015 olwo n’awunzikira mu Central African Republic, Paapa yayogerako ne bannamawulire era yamala ekiseera ng’ayogera ku Uganda n’enjawulo gy’erina ku mawanga amalala.\nBwe baamubuuza by’alabye mu mawanga asatu, Paapa yayanukula bw’ati: Mu nsi essatu, bannyanirizza nnyo era baabadde n’essanyu eriviira ddala ku ntobo y’emitima gyabwe era nakakasizza nti balina ekifo kya njawulo mu kwaniriza abagenyi.\nBuli nsi erina by’eyawukanya ku ndala; Kenya eri wagguluko mu nkulaakulana. Uganda erina ekkula ly’Abajulizi: Bannayuganda Abakatoliki n’Abapolotesitante bonna wamu bassa nnyo ekitiibwa mu Bajulizi.\nNagenze ku biggwa byombi era nasookedde ku ky’Abapolotesitante oluvannyuma ne ηηenda ku ky’Abakatoliki era okujjukira Abajulizi kye kimu ku bifuula Bannayuganda ab’enjawulo. Obuvumu omuntu bw’aba nabwo okutuuka okuwaayo obulamu bwe ng’alwanirira ensonga entuufu gy’akkiririzaamu tulina okukitenda n’okukibakoppako.\nAte Central African Republic bayaayaanira mirembe, okutabagana n’okusonyiwagana bafuuke basseruganda wadde nga balina enzikiriza ez’enjawulo.”\nPaapa yagamba nti ekimu ku birina okulowoozebwako mwe muli enjawulo ennene wakati w’abagagga n’abaavu mu mawanga ga Afrika omuli n’ebigambibwa nti ebyobugagga 80 ku 100 biri mu mikono gy’abagagga ate ng’abagagga abo bali 17 ku buli 100 bokka.\nYayongerako nti okuggyako ng’ekyo kikyuse, kaweefube w’okukyusa embeera z’abantu n’okulwanyisa obwavu tasobola kutambula bulungi.\nYakubiriza amawanga ga Afrika okussa ekitiibwa mu ddembe ly’obuntu, eddembe lya bannamawulire basobole okwanika abali b’enguzi n’abakozesa obubi ofi isi okunyigiriza abantu n’okumenya amateeka.\nYagattako nti amawulire nago galina okutwala obuvunaayizibwa okwewala kyekubiira, okuggyayo ensonga mu bulambulukufu n’obutasiiga nziro bantu mu bugenderevu nga tebalina nsobi.\nYagamba nti bannaddiini okwogera ku nsonga z’ebyobufuzi tekyewalika naddala nga babuulira ku nneeyisa n’enkola entuufu ezizimba abantu mu mubiri ne mu mwoyo.


Bukedde Online - Abaasenga ku ttaka ly’ebibira e Ssembabule basattira\nAbaasenga ku ttaka ly’ebibira e Ssembabule basattira\nNandala Mafaabi bamukomezzaawo\nBassebo, abaserikale abo basusse okututulugunya...\nAdded 17th February 2019\nMinisita Namuganza nga bamwaniriza e Ssembabule.\nAbantu abasoba mu 60,000 abali ku byalo 52 mu ggombolola y’e Lwebitakuli mu disitulikiti y’e Ssembabule basobeddwa oluvannyuma lw’ekitongole ekivunaanyizibwa ku bibira ekya National Forestry Authority(NFA), okubalagira okwamuka ettaka kwe babadde okuva mu 1930, nga bagamba nti baalisengako mu bukyamu.\nNewankubadde aba NFA, bagamba nti ettaka eriweza mayiro 59 lyabwe, kyokka Muhammed Kasule ne Lutogoza nabo bagamba nti balirinako obwannannyini era balina n’ebyapa era nga nabo bazze balabula abaliriko okulyamuka mu bwangu.\nEmbeera eno yawalirizza omubaka wa Mawogola South atwala ekitundu kino, Joseph Ssekabiito okuyita minisita omubeezi ow’ensonga z’ettaka Persis Namuganza asisinkane abatuuze bamubuulire ebizibu bye bayitamu.\nNamuganza yeesitudde ng’ali ne minisita ow’obutonde bw’ensi Mary Gorreth Kitutu ne basisinkana abatuuze mu lukiiko olwatudde ku ssomero lya Misenyi Primary School nga nalyo liri mu ttaka lino.\nAbatuuze abaabadde basuubira minisita okubakakasa nga bwe bajja kusigala ku ttaka lino, bwe yatuuse okwogera yabategeezezza ng’ettaka bwe liri ery’ebibira nga lyalekebwawo n’ekigendererwa eky’okukuuma obutonde bw’ensi.\nYabategeezezza nga bwe bagenda okusindika abakugu okuva mu Minisitule beetegereze abantu abali ku ttaka lino era abanaasangibwa nga baasenga munda mu bibira bajja kusengulwa babafunire ettaka eddala mu Ssembabule n’abagumya nti okuva bwe bali abangi abali ku ttaka lino bonna si baakusengulwa.\nEbyayogeddwa minisita byatabudde abatuuze kubanga tebaategedde bagenda kusengulwa n’abajja okusigala ku ttaka lino Steven Ssenyonjo, ssentebe w’eggombolola eno yategeezezza minisita nti abatuuze boolekedde enjala n’obwavu kubanga batya okukolera ku ttaka lino olw’obutamanya kiseera kye bagenda kumala ku ttaka lino. Omubaka wa Pulezidenti Mathias Kintu Musoke yagambye nti ettaka lingi liriko ebyapa ebisoba mu kimu e Ssembabule.\nYennyamidde olw’ebifo okuli entobazzi n’ettaka ly’ebibira okuba nga lyagabibwako ebyapa ate nga vvulugu ono akolebwa ofiisi za Gavumenti n’asaba minisita okulwanyisa ekizibu kino kubanga kye kivuddeko entalo eziri mu kitundu kyabwe.\nSsekabiito yasabye minisita okukkiriza abantu basigale ku ttaka lino kubanga Gavumenti ye yabatongoza n’ebazimbirako amasomero, amalwaliro, ddaamu n’ebintu ebirala ng’okubeefuulira ne babagoba tekiba kya bwenkanya.\nYayongeddeko nti amateeka gakolebwa bantu nga singa gasangibwa nga ganyigiriza gasaana okukyusibwa okugeza ettaka eryatongozebwa okubeera eryebibira nga mu kiseera kino liriko abantu lisaanye okyussibwa Gavumenti efune ebifo ebirala awatali bantu ebitongoze efube okulaba ng’abantu tebasengamu. Minisita Kitutu yagambye nti ‘Forest\n‘Ababagoba ku ttaka mubasibe emiguwa


UGNEWS24 - BAMBI! Rema ali mu kutya, obufumbo bwolekedde okusanawo, bigaanye\nOmuyimbi Rema Namakula ali mu kutya era bambi obufumbo bwe bwolekedde okusanawo mu bbanga ttono.\nMu Uganda, Rema y’omu ku bakyala abalabika obulungi ate mu kisaawe ky’okuyimba, y’omu ku bakyala abalina talenti, abakola obulungi.\nKu ludda lw’okuyimba, alina ennyimba ez’enjawulo ezimufudde omuyimbi omulungi omuli Ekyama, Banyabo, Sili Muyembe, Akaliro, Tikula, Deep in Love n’endala era y’omu ku bakyala abalina eddoboozi eddungi mu kuyimba.\nRema ayimba bulungi bambiRema wadde abadde alina ebimusomooza, asigadde akola bulungi nnyo mu kisaawe ky’okuyimba.\nLwaki obufumbo bwolekedde okusanawo?\nMu 2019, Rema yasuulawo muyimbi munne Eddy Kenzo oluvanyuma lw’okumuzaalira omwana omu era amangu ddala, yayanjula omusajja omulala Dr. Hamzah Ssebunya mu bazadde be.\nMu kwanjula kwa Rema, Omusajja Dr. Ssebunya yatwala ebintu bingi ddala era omukolo gwali gwa bukadde bwa ssente nga gwaliko abakungu ab’enjawulo mu Gavumkenti ssaako ne Maama wa Buganda Nnaabagereka Sylvia Nagginda.\nRema wadde alina omwana nga kigambibwa ne Dr. Ssebunya naye alina omwana omu okuva mu mukyala we eyasooka, aba famire y’omusajja balemeddeko okubanja Rema omwana.\nOkusinzira ku Harriet omu ku mukwano gwa Rema, waliwo baganda b’omusajja abalemeddeko nga bagamba nti wadde omukyala sereebu (Rema), alina okuzaalira omwana waabwe omwana kuba naye musajja yetaaga abaana.\nRema ne bba SsebunyaHarriet era agamba nti waliwo baganda b’omusajja abagamba nti Rema asukkiridde okweyambisa ‘Family Planning’ nga tayagala kuzaalira mutabani waabwe era bw’aba tayagala kuzaala, tewali nsonga yonna lwaki yakkiriza okutwala okwanjula omusajja mu bazadde be.\nMu 2020 waliwo ebigambibwa nti Rema ali lubuto mu kiseera ky’omuggalo gw’okulwanyisa Covid-19 kyokka oluvanyuma kyategerekeka nti Rema tali lubuto.\nWaliwo omusajja ategerekeseeko erya Hakim nga musuubuzi mu Kampala era mikwano gy’abagagga kwagalana, agamba nti waliwo abagagga abamu abatandise okuwa Dr. Ssebunya amagezi okunoonya omukyala omulala okuzaala bw’aba Rema agaanye okuzaala.\nWabula Harriet agamba nti wadde Rema ali mu ssanyu ne bba Dr. Ssebunya, akazito akateekeddwa ku bba okumuzaalamu omwana oba okunoonya omukyala omulala, kabonero akalaga nti obufumbo bwa Rema buyinza okusanawo.\nOkumanya ebifa mu ggwanga ebirala https://www.facebook.com/GalaxyFm1002/videos/186472053076480\nTags: 100.2 galaxy fm home100.2 galaxy fm online89.5 fm galaxy92.0 galaxy fmagakagwawo ku galaxy fmbig bang galaxy fm 2019bobi winebobi wine agebobi wine and familybobi wine and his familybobi wine and musevenibobi wine at cbsbobi wine bikwase kyagulanyibobi wine biographybobi wine brothers and sistersbobi wine by farbobi wine byekwasobobi wine carsbobi wine contactsbobi wine educationbobi wine housebobi wine net worthbobi wine newsbobi wine news today videobobi wine news today youtubebobi wine online concertbobi wine songsdetacha galaxy fmdj denno galaxy fmgalaxy a5 2017 fm radiogalaxy fm 100.2 appgalaxy fm 100.2 gossipgalaxy fm 100.2 newsgalaxy fm 100.2 presentersgalaxy fm 100.2 studio linesgalaxy fm 100.2 whatsapp numbergalaxy fm 24galaxy fm 24 livegalaxy fm 92galaxy fm 99galaxy fm apkgalaxy fm athens playlistgalaxy fm award winnersgalaxy fm big banggalaxy fm celebrity gossipgalaxy fm downloadgalaxy fm evening rushgalaxy fm facebookgalaxy fm freestylegalaxy fm frequencygalaxy fm grgalaxy fm greece livegalaxy fm greece onlinegalaxy fm greece playlistgalaxy fm greece radiogalaxy fm jinglesgalaxy fm kansangagalaxy fm latest newsgalaxy fm live nowgalaxy fm malawigalaxy fm mr moshgalaxy fm presenter primgalaxy fm presenters 2020galaxy fm programgalaxy fm radio malawigalaxy fm radio online ugandagalaxy fm radio ukgalaxy fm scotlandgalaxy fm spaingalaxy fm stationgalaxy fm stay home concertgalaxy fm top 20 songsgalaxy fm top 20 songs 2020galaxy fm twittergalaxy fm uganda live streamgalaxy fm uganda newsgalaxy fm videosgalaxy fm workersgalaxy fm zinagalaxy fm zzinagalaxy fm zzina awards 2018galaxy fm's little joegalaxy fm/awardsgalaxy j7 crown fm radiogalaxy note 3 fm radiogalaxy note 5 fm radiogalaxy note 5 fm tunergalaxy s 10 fm radiogalaxy s3 fm radio bluetoothgalaxy s7 fm radio yüklemegalaxy s8 fm radioprime galaxy fmradio galaxie fm haitiradio galaxy fm frequenzsamsung galaxy fm radio bluetoothwatchdog latest news about hhwatchdog news appwatchdog news networkwatchdog news south africawatchdog news sri lankawatchdog news ugandawatchdog news.orgwatchdog newspaper


Bukedde Online - Minisita alabudde abalinnyisizza ebisale mu lusoma luno\nMinisita alabudde abalinnyisizza ebisale mu lusoma luno\nBagobye abakozi mu kitongole ky’ebyettaka...\nPaasita atuuyanye nga bamulumiriza okuganza...\nAbaabadde ab’okuddayo ku Ssande n’okutuusa kati abamu bakyali waka olw’ebisale okulinnya ate nga n’ebintu ebimu ebyasabiddwa biri ku buseere.\nAbamu ku bayizi abadda ku ssomero.\nBya LAWRENCE KITATTA NE SCOVIA BABIRYE\nOlusoma olufundikira omwaka lwatandise eggulo wakati mu bazadde okwesooza olw’abakulira amasomero okulinnyisa ebisale n’okusaba olukunkumuli lw’ebikozesebwa. Bangi bazzizzaayo abaana kikeerezi.\nEkirala abazadde kye beemulugunyizzaako bagamba nti olusoma luno lumpi ate amasomero mu kifo ky’okubakendeereza ku bisale oba okubakuumira awo we babadde, baayongezza bwongeza ekintu ekitali kyabwenkanya.\nKyokka minisita w’ebyenjigiriza ebisookerwako, Rosemary Sseninde yawadde\nekiragiro ku masomero ng’agalabula ku kusaba ebintu ebingi nga n’ebimu abazadde\nssi be balina okubigula.\nYalambise ebintu ebirina okusabibwa okuli enjeyo, ebikuuta kaabuyonjo\nn’okuziyonja, liimu z’empapula ensaamusaamu ate abaana abali mu Baby ne P1 tebalina kutwala bintu bino okuggyako aba P2 n’okudda waggulu.\nEbintu ebitakkirizibwa kusabibwa masomero mulimu emikebe gya langi, seminti, ssehhenge, enkumbi, ebitiiyo n’ebirala.\nYagambye abakulira amasomero ag’enjawulo obutasaba bazadde bintu bingi kuba olusoma lutuuka okuggwaako nga n’ebimu tebikozeseddwa ekireetera abazadde okufiirwa ensimbi.\nSseninde yagambye nti n’amasomero agayongezza ebisale by’amasomero nga\nbeekwasa ebbeeyi y’ebintu omuli emmere n’ebirala nti eri waggulu ekyo\nbaakikoze mu bukyamu kuba mu kiseera kino akawunga ebbeeyi eri wansi ddala,\nebijanjaalo nabyo tebiri ku buseere kuba by’ebisinga okukozesebwa.\nESSOMERO OKWONGEZA EBISALE LIRINA OKUSABA OLUKUSA\nYakikkaatirizza nti essomero lyonna okwongeza ebisale lirina okufuna olukusa okuva ewa minisita w’ebyenjigiriza nga lirambise bulungi ensonga lwaki lyongezza ebisale nga liyita mu muwandiisi ow’enkalakkalira owa minisitule.\nJoyce Nabukenya ow’e Zzana agambye nti minisitule ne bw’eneeyogera ku ky’okwongeza ebisale ng’ekizibu ekyo tebakisalidde magezi, baba tebalina kye\nYayongeddeko nti abazadde banyigiriziddwa ekisusse olw’amasomero agongeza\nbuli kiseera kyokka nga bannanyini masomero tebafuddeeyo .\nAYOGEDDE KU KY’OKUKABASSANYA ABAANA\nEggulo mu Bukedde twafulumizza nnannyini ssomero lya Hillside SS Matugga eyakwatiddwa poliisi ku misango egy’okusobya ku muyizi we.\nKu nsonga eno minisita Sseninde yagambye nti waakufiirawo okulaba ng’omuyizi eyasobezeddwaako afuna obwenkanya era singa kinaazuulibwa nga kituufu, ebbaluwa eyamuwa olukusa okutandikawo essomero yaakusazibwamu n’essomero liggalwe.\nYayongeddeko nti, “ebintu bino abazadde bennyini be balina okuyambako tukirwanyise nga tuli kitole kuba abamu ensonga baagala kuzimalira mu bukiiko bwa byalo olwo omwana n’asigala nga tafunye bwenkanya ate ng’atulugunyiziddwa mu bwongo.”\nAbazadde abakaka abaana okusoma bye batasobola baweereddwa amagezi.


Nekkemiya 8 | Bayibuli ey'Oku Mukutu Gwaffe Ogwa Intaneeti | New World Translation\nAmateeka gasomebwa era ne gannyonnyolwa (1-12)\nEmbaga y’Ensiisira ekwatibwa (13-18)\n8 Awo abantu bonna ne bakuŋŋaana wamu mu kibangirizi ekyali mu maaso g’Omulyango ogw’Amazzi+ nga bali bumu. Ne bagamba Ezera+ omukoppolozi* aleete ekitabo ky’Amateeka ga Musa,+ Yakuwa ge yawa Isirayiri.+ 2 Ku lunaku olusooka olw’omwezi ogw’omusanvu,+ Ezera kabona n’aleeta Amateeka mu maaso g’ekibiina+ ky’abasajja n’abakazi n’abo bonna abaali basobola okuwulira ne bategeera. 3 N’asoma ekitabo ekyo mu ddoboozi ery’omwanguka+ ng’ali mu kibangirizi ekiri mu maaso g’Omulyango gw’Amazzi, okuva ku makya okutuuka mu ttuntu. Yakisomera mu maaso g’abasajja n’abakazi n’abo bonna abaali basobola okutegeera, era abantu bonna baawuliriza bulungi+ ebiri mu kitabo ky’Amateeka. 4 Ezera omukoppolozi* yali ayimiridde ku kituuti eky’embaawo ekyali kikoleddwa olw’omukolo ogwo; era okumpi naye ku mukono gwe ogwa ddyo waali wayimiriddewo Mattisiya, Seema, Anaya, Uliya, Kirukiya, ne Maaseya; ate ku mukono gwe ogwa kkono waali wayimiriddewo Pedaya, Misayeri, Malukiya,+ Kasumu, Kasu-baddana, Zekkaliya, ne Mesulamu. 5 Awo Ezera n’abikkula ekitabo ng’abantu bonna balaba kubanga yali ayimiridde ku kituuti, era bwe yabikkula ekitabo abantu bonna ne bayimirira. 6 Ezera n’atendereza Yakuwa Katonda ow’amazima, Katonda Omukulu, era abantu bonna ne baddamu nti “Amiina!*+ Amiina!” era ne bawanika emikono gyabwe. Awo abantu ne bavunnamira Yakuwa obwenyi bwabwe ne butuukira ddala ku ttaka. 7 Era Yesuwa, Bani, Serebiya,+ Yamini, Akkubu, Sabbesayi, Kodiya, Maaseya, Kerita, Azaliya, Yozabadi,+ Kanani, ne Peraya, abaali Abaleevi, baali bannyonnyola abantu Amateeka+ ng’abantu bayimiridde. 8 Ne beeyongera okusoma ekitabo, kwe kugamba, Amateeka ga Katonda ow’amazima, mu ddoboozi ery’omwanguka, ne bagannyonnyola bulungi era ne baggyayo amakulu; bwe batyo ne bayamba abantu okutegeera ebyali bisomebwa.+ 9 Nekkemiya, eyali gavana* mu kiseera ekyo, ne Ezera+ kabona era omukoppolozi,* n’Abaleevi abaali bayigiriza abantu ne bagamba abantu bonna nti: “Olunaku luno lutukuvu eri Yakuwa Katonda wammwe.+ Temunakuwala era temukaaba.” Kubanga abantu bonna baakaaba bwe baawulira ebigambo by’Amateeka. 10 Awo n’abagamba nti: “Mugende mulye ebya ssava, munywe ebiwoomerera, era mugabire+ n’oyo atalina ky’ateeseteese, kubanga olunaku luno lutukuvu eri Mukama waffe; temunakuwala kubanga essanyu lya Yakuwa kye kigo kyammwe.”* 11 Awo Abaleevi ne bakkakkanya abantu bonna nga babagamba nti: “Musirike! kubanga olunaku luno lutukuvu, era temunakuwala.” 12 Abantu bonna ne bagenda ne balya ne banywa ne baweereza n’abalala eby’okulya era ne basanyuka nnyo+ kubanga baali bategedde ebigambo ebyali bibabuuliddwa.+ 13 Ku lunaku olw’okubiri, abakulu b’ennyumba za bakitaabwe b’abantu bonna, ne bakabona, n’Abaleevi, ne bakuŋŋaanira awaali Ezera omukoppolozi* basobole okweyongera okutegeera ebigambo by’Amateeka. 14 Awo ne basanga nga kyawandiikibwa mu Mateeka nti Yakuwa yalagira ng’ayitira mu Musa nti Abayisirayiri balina okubeera mu nsiisira mu kiseera eky’embaga mu mwezi ogw’omusanvu,+ 15 era nti balina okulangirira+ mu bibuga byabwe byonna ne mu Yerusaalemi yonna nti: “Mugende mu nsozi muleete amatabi g’emizeyituuni, n’amatabi g’emiti egivaamu amafuta, n’amatabi g’emikadasi, n’ag’enkindu, n’ag’emiti emirala, muzimbe ensiisira nga bwe kyawandiikibwa.” 16 Awo abantu ne bagenda ne bagaleeta okuzimba ensiisira, buli omu waggulu ku nnyumba ye, mu mpya zaabwe, mu mpya z’ennyumba ya Katonda ow’amazima,+ mu kibangirizi eky’oku Mulyango gw’Amazzi,+ ne mu kibangirizi eky’oku Mulyango gwa Efulayimu.+ 17 Bwe kityo ekibiina kyonna eky’abo abaava mu buwambe ne bazimba ensiisira ne bazibeeramu. Abayisirayiri baali tebakolangako bwe batyo okuva mu kiseera kya Yoswa+ mutabani wa Nuuni okutuuka ku lunaku olwo, era waaliwo okusanyuka kwa maanyi nnyo.+ 18 Ekitabo ky’Amateeka ga Katonda ow’amazima+ kyasomebwanga buli lunaku, okuva ku lunaku olwasooka okutuuka ku lunaku olwasembayo. Baakwata embaga okumala ennaku musanvu, ku lunaku olw’omunaana ne wabaawo olukuŋŋaana olw’enjawulo nga bwe kyalagirwa.+\n^ Oba, “ge maanyi gammwe.”


Bukedde Online - Abasse omuwala e Mutundwe bakyabanja\nGav't yeewoze obuwumbi 120 okulwanyisa omu...\nABATEMU abaawambye n’okutta mu bukambwe omuwala w’essomero Edrina Nalule 18, bongedde okwolesa ejjoogo eri bazadde be bwe babakubidde essimu nga babapeeka akakadde ka ssente ze bagamba nti baazisaasaanyizza ku ‘airtime’ n’amafuta g’emmotoka mwe baatambulizza omulambo.\nBya JOSEPH MUTEBI NE IVAN LUBEGA\nBalabudde aba famire nti singa olw’enkya ( Lwomukaaga) luziba nga tebabawadde ssente, ekinaddako beenenya bokka kubanga tebagenda kuddamu kukuba ssimu ndala esaba ssente zonna.\nNalule abadde asoma kusiiga bifaananyi n’okutunga ku YMCA ku ttabi ly’e Buwambo baamuwambye ku Ssande ne bamutta mu bukambwe ku Mmande ya wiiki eno.\nOmulambo gwasuuliddwa e Mutundwe mu Kabaawo Zooni.\nGwasangiddwa guggyiddwaamu eriiso erimu, olulimi n’ebbeere erimu nga lisaliddwaako.\nAbatemu baakubidde kitaawe essimu ne bamusaba 1,000,000/-, ze baakozesezza mu kutambuza muwala we okutuuka lwe baamusse.\nAbu Baker Kabugo, kojja w’omugenzi yategeezezza nti ku Lwokusatu olweggulo abatemu baakubidde mukoddomi we azaala omugenzi Godfrey Kabuye ne bamutegeeza nga bw’alina okubawa 1,000,000/- ze baasaasaanyizza nga batta muwala we.\n“Gwe ssebo, ono ye Kabuye? Ffe abatemu abasse muwala wo Nalule.\nTolowooza nti bwe twamusse byawedde. Olina okutusasula akakadde kaffe kalamba ke twakozesezza mu kutta muwala wo, omuli okugula ‘Airtime’, amafuta ge twatambuzza n’okupangisa ebifo eby’enjawulo mwe twamusuzizza,” Kabugo bwe yategeezezza.\nYagambye nti kino kyayongedde okuteeka famire ye ku bunkeeke nga maama w’omugenzi, Farida Nassali ne kitaawe Godfrey Kabuye abatuuze b’e Nakibizzi mu Munisipaali y’e Njeru mu disitulikiti y’e Buikwe bali mu kutya.\nKabugo yayongeddeko nti, babadde bakwatagaana n’aba Flying Squad wabula ate omuduumizi wa poliisi mu ggwanga, Okoth Ochola yaggyeewo ekitongole kino kati tebamanyi kya kukola.\nWabula omumyuka w’omwogezi wa poliisi mu ggwanga, Patrick Onyango yagambye nti, aba famire tebalina kutya kubanga omusango gwabwe gubadde gukolebwako ekitongole kya poliisi ekya bambega okuva mu Kampala n’emiriraano era bagenda kusigala nga bagutwala mu maaso, nga kati balondoola amasimu n’entambula y’abatemu bano era nga balina we batuuse.\nEBIKWATA KU PAASITA GWE BAAKUTTE BITIISA\nPaasita Leonard Wambazu ow’ekkanisa ya House Of Fire Ministries International e Mbikko mu Njeru eyakwatiddwa ku by’okuwamba n’okutta Nalule biranze abatuuze b’oku kyalo bwe bamulumirizza ku by’okuganza obuwala obuto.\nNg’oggyeeko okuganza mukyala wa Godfrey Kabuye era nga ye maama wa Nalule bagamba nti abadde aganza abaana abato.\nKitaawe wa Nalule, Kabuye yategeezezza nti omusumba ono abadde ayiseewo mu kumujooga kubs abadde teyakoma ku kuganza muwala we wabula ne nnyina n’omuwala omulala mu famire gwabadde yafunyisa n’olubuto ne baluggyamu.\nMuwala we asoma mu yunivasite era nga paasita yamuganza emyaka 4 emabega ng’ono yayagala n’okumulemesa ave mu ssomero. Era ng’omusango guno abadde yaguloopa ku poliisi wabula nga babadde baamuvuluga olw’ensimbi ennyingi paasita z’abadde assaamu.\n“Njagala poliisi bw’ebeera emanyi okubuuliriza kwennyini eyongere okukunya paasita ono kubanga aludde ng’abuzaabuza abaana bange okutuusa omu bwamusse,” bwatyo Kabuye bwe yategeezezza.\nBUKEDDE bwe yatuuse ku kyalo Namwezi, paasita Wambazu gy’alina amaka abaayo ne bategeeza nga paasita bw’abadde abafuukidde ekizibu ku kyalo era ng’abeeraliikiriza olw’okuganza obuwala obuto.\nSsentebe w’ekyalo kino, Joseph Mayanja yagambye nti, aludde ng’afuna okwemulugunya okuva mu batuuze abazze ng’abamuloopera paasita ono wabula nga abadde atya okwanukula kubanga alina abagoberezi bangi ng’atya nti bayinza okumukolako akabi.\nJames Wasola , kojja wa Wambazu eyasangiddwa mu maka ga Wambazu yagambye nti mutabani we abadde naye kati ebbanga lya mwaka mulamba wabula tamuwulirangako buzibu bwonna.\nWabula yakkirizza nti, Wambazu abadde asinga kukyaza bawala ewuwe naye n’agamba nti bano abasinga bayimbi mu kkwaaya y’ekkanisa nga n’abalala be bamu ku bamuyambako ku kkanisa.\nEmirimu gyâ€™Ebika bya Buganda


AMAZIGA! Gavumenti eyogedde amazima, 276 battiddwa, abasukka mu 1,500 bakwattiddwa, abaana bakaaba - Galaxy FM 100.2AMAZIGA! Gavumenti eyogedde amazima, 276 battiddwa, abasukka mu 1,500 bakwattiddwa, abaana bakaaba - Galaxy FM 100.2\nAMAZIGA! Gavumenti eyogedde amazima, 276 battiddwa, abasukka mu 1,500 bakwattiddwa, abaana bakaaba\nOmuwendo gw’abantu abakafa mu ggwanga erya South Africa nga kivudde ku mbeera y’okwekalakaasa baweze 276.\nBannansi bekalakaasiza mu bitundu bye KwaZulu-Natal ne Gauteng nga bawakanya eky’okusiba eyali omukulembeze w’eggwanga lyabwe Jacob Zuma wakati wa 2009 – 2018.\nOkusinzira ku Minisita okuva mu offiisi y’omukulembeze w’eggwanga Khumbudzo Ntshavheni, abantu 234 battiddwa mu bitundu bye KwaZulu-Natal ate 42 mu bitundu bye Gauteng.\nMu ngeri y’emu abantu abakunukiriza mu 2,000 bebakwattiddwa nga kivudde ku maggye agasukka 25,000 okusindikibwa ku nguudo, okuyambako mu kutebenkeza embeera.\nMw’alipoota, eraga nti amadduka agasukka mu 2,000 gabbiddwa era abekalakaasi batutte ebintu eby’enjawulo omuli emmere, firiigi, Ttiivi, engoye, okumenya ATM ne batwala ssente, ssaako n’ebintu ebirala.\nWabula wadde Zuma musibe, akkiriziddwa ekitongole ky’amakkomera okwetaba mu kuziika muganda we omuto Michael, agenda okuziikibwa akawungeezi ka leero.\nWabula ekitongole ky’amakkomera kigambibwa nti omusibe yenna singa okwetaba mu kuziika, waddembe okwambala engoye zayagala era Zuma bamusuubira okuziika muganda we ng’ali masuuti.\nKkooti ya Ssemateeka ekulemberwa Omulamuzi Sisi Virginia Khampepe yasalidde Zuma okusibwa emyezi 15 ng’emulanga okuyisa olugaayu mu kakiiko akanoonyereza ku balyake mu South Africa, akakulirwa Amyuka Ssaabalamuzi Raymond Zondo nga 29, omwezi oguwedde Ogwomukaaga, 2021.\nAte mu ggwanga erya Mali, Gavumenti etandiise okunoonyereza ku bulumbaganyi obwakoleddwa ku Assimi Goita, akola ng’omukulembeze w’eggwanga lyabwe mu kiseera kino.\nOmuwaabi wa Gavumenti Kariba Konate, agamba nti okunoonyereza kutandiise, okuzuula ekyavuddeko obulumbaganyi.\nGolonel Goita agamba nti wadde yalumbiddwa, teyakoseddwa era yazeemu dda okutambuza emirimu gye.\nCol. Goita yalumbiddwa bwe yabadde agenze okwetaba mu kusaala Eid al-Adha mu kibuga Bamako ku lunnaku Olwokubiri.\nGoita yalumbiddwa abasajja babiri (2) nga bali mu ngoye ezabuliggyo era omu ku basajja yakebeddwa ng’alina ekyambe.\nGoita yawamba obuyinza mu Gwokutaano, 2021 kyokka bangi ku bannansi bagamba nti wadde ali mu ntebe, tagwanidde wabula yasuubiza okuzaayo obuyinza mu bantu okulonda omukulembeze omwaka ogujja ogwa 2022.\nGoita yazaalibwa mu 1983 era mu kiseera kino alina emyaka 38.


Bukedde Online - Kabaka alagidde be kikwatako e Mmengo basomese abantu enkola y'ekyapa mu Ngalo\nEnkambi ya NRM yeetemyemu ku kalulu k'ekyaddondo;...\nAb'essaza ly'e Masaka batongozza ekijjukizo...\nKabaka ng'awuubira ku bantu be e Kyankwanzi\nKABAKA Ronald Muwenda Mutebi II alagidde ensonga z’ettaka zongerwe okusomesebwa eri abantu be bbo benyinni beesalirewo ku kiki kyenyinni kyebalina okugenda nakyo ku nteekateeka y’okuddukanyamu ettaka ly’Obwakabaka eyitibwa KYAPA MU NGALO eyogezza bangi ebikankana bukya etandikibwa.\nSsaabasajja eyatandika okulambula Kyankwanzi ku Lwokutaano yagambye nti “ Ku nsonga z’ettaka endala, kijja kwetaagisa okwongera amaanyi mu kusomesa abantu baffe, bategeerere ddala kiki ekigendererwa mu nteekateeka zaffe awo nno basobole bbo benyinni okwesalirawo.\nAbantu baffe aba Buganda Land Board n’ebitogole byaffe mu Gavumenti y’e Mmengo bajja kuba nga betaaga okussa amaanyi mu misomo egikwata ku ttaka n’engeri gye twagala okutambuzaamu enkola zaffe ku ttaka ly’Obwakabaka.”\nObwakabaka bwalangirira enkola eno nga April 18,2017 naye kati myezi ebbiri, buli maka eno y’emboozi eri ku mimwa era bangi okuli Israel Mayengo eyaliko Minisita e Mmengo basanyukidde ekiragiro kya Kabaka kino eky’okuteekawo emisomo.\nKabaka eyabadde n’Omulangira Richard Ssemakookiro yasinzidde ku kyalo Kalagi mu ggombolola y’e Mulagi mu Disitulikiti y’e Kyankwanzi mu ssaza ly’e Ssingo olunaku lwa jjo ku mukolo gw’ekivvulu ky’ennyimba, katemba n’emizannyo ( ROYAL ARTS SHIELD FESTIVALS 2017) ekyabumbujjidde wansi w’Omulamwa ‘Obuweereza bw’embuga kukola nga tuli bumu’ ku Beatrice SS.\nOmutanda yayongedde neyeebaza abo bonna abakuuma embuga z’Obwakabaka mu kitundu kino wadde ng’akimanyi nti wabaddewo okusomoozebwa kwamaanyi mu nkola ey’okugatta abamu ku bantu abawangaalira eno ng’ate enkola ya Buganda yakutambulira wamu.\nMu ngeri y’emu, Kabaka yasinzidde ku Nnamulondo n'alagira abakuumi be okukomya okukozesa obukambwe obuyitiridde ku bantu be ababeera bazze ku mikolo gy’Obwakabaka nga kino kyakubiddwa nnyo mu ngalo wamu n’abamu okuyimuka okulanya ebigambo ebitendereza Kabaka okulengera ennyo.\nKu kino yagambye nti “Mpozzi ku ludda lw’obukuumi, abaami abamu bantegeezezza nti oluusi bafuna ebizibu nga bazze ku mikolo gyaffe ndowooza abo abalina obuvunaanyizibwa ku kukuuma eddembe oluusi bakozesa amaanyi agasusse ne berabira nti abaami baffe abazze nga bambadde engoye zaabwe entongole, bantu babitiibwa nga balina okuyisibwa ng’abebitiibwa.\nNkimanyi nti ku mikolo gino kubeerako abantu bangi, essanyu libeera lingi naye nga tusaana tujjukire nti tulina abantu baffe abakola emirimu egy’ekitiibwa, emirimu emitongole, emirimu egitali myangu era nga balina okuba nga baweebwa ekitiibwa.”\nKatikkiro Charles Peter Mayiga yategezezza nti Kabaka okujja ku mikolo nga gino abeera azze kulungamya bantu be ku ngeri gye balina okufaayo ku kutumbula ebitone by’abaana abato nga muno mwe banaayita okuyiga okuwereeza Obwakabaka.\nMayiga yagambye nti” Kabaka ayagala ebitone by’abaana be okutumbulwa kubanga bwotayamba mwana kukuza kitone obanga omukotogera.\nAb’e Kyankwanzi mwebale kwaniriza Kabaka mu ngeri ey’ebbugumu era kyembakuutira tewabeera muntu yenna abaggya ku Kabaka wammwe. Awangaale nnyo ayi Ssaabasajja Kabaka wa Buganda


Bukedde Online - Munnyambe ntaase bbebi wange - Owa Bukedde\nMunnyambe ntaase bbebi wange - Owa Bukedde\nBbebi amaze mu nnyumba ennaku 2 ne maama...\nAbakuguse mu kukozesa internet batikkiddwa...\nAdded 18th August 2018\n“NSABA buli muzirakisa gyali anziruukirire ntaase bbebi wange! Buli omu k’alina yeefiirize annyambe naye omwana agenda kunfaako”. Okulaajana okwo okwa mukozi wa Bukedde TV Mahd Jamada Lusiba eri abasomi ba Bukedde. Anoonya emitwalo gya ddoola ena ( mu za Uganda obukadde 150, nga ddoola tugibalidde ku 3750/- ). Ssente zino zaakumuyamba okutwala bbebi we mu ddwaaliro e Buyindi alongoosebwe oluvannyuma lw’okuziba amaaso n’amatu.\nLusiba annyonyola nti bbebi we ono Alfa Abdulrah-man Lusiba ow’omwaka ogumu n’ekitundu teyalwala wabula nnyina yasisimuka mu ttumbi n’amusanga ng’azirikidde mu buliri! Kino kyaliwo emyezi ebiri emabega.\nAlfa Lusiba yeebaka bulungi nga bulijjo wabula nnyina Caroline Leah Eryuba, yagenda okuzuukuka okumuyonsa ng’azirise ku ssaawa nga 9:00 mu ttumbi. Baamuddusa mu ddwaaliro e Lubaga abasawo ne bamuteekaako omukka ogumuyambako okussa n’obupiira mwaliira. “ Wano abasawo we baakatutemera nti omwana yali afunye omusujja gwa mulalama ne yinfekisoni.\nBaatugamba nti kirabika yinfekisoni yamugenda ku bwongo era baagenda okukizuula nga tawulira, talaba wadde yali atunula. Abasawo b’e Lubaga bwe baalaba nga bamulemereddwa oluvannyuma lwa wiiki emu n’ekitundu baatusindika e Mulago. Okutuukayo ng’empiso ezibadde zimukubwa zireese ebbwa.” Bwatyo Lusiba bw’anyumya. Ayongerako nti e Mulago, Dr. Kakooza yeyamujjanjaba era baabatuusiza mu kasenge k’abayi. Bwe yagenda atereeramu baabawa ekitanda ku waadi 1C, okumala wiiki ssatu. “Eno Dr. Kakooza yakatutema nti batufunire kansala atubudeebude ffe ng’abazadde tugume nga tukimanyi nti omwana waffe tagenda kuddamu kulaba, kuwulira wadde okutambula.\nTwafuna omusawo omulala, Dr J.S .Byarugaba owa “Children Medical Centre’ e Bugoloobi gye twamutwala nga August 7, 2018. Yatuwa essuubi nti omwana waffe asobola okuddamu okulaba ssinga twanguwa ne tumutwala mu ddwaaliro lya “Neurogen Brain And Spine Institute” e Buyindi abajjanjaba obulwadde bwa “Post Meningoencephalitis”ajja kutereera.\nYatutegeeza nti kino kirina kukolebwa mu bwangu. Lusiba agamba nti omwana ono yeetaaga emitwalo gya doola ena ng’obujjanjabi bwakutwala emyaka ebiri gattako ddoola 5000, ez’okusula okumala omwezi mulamba nga bavudde mu ddwaaliro gye banaamala wiiki emu wabula nga balina okumuzzangayo okulaba abasawo okumala omwezi mulamba nga bali mu Buyindi. Mu kiseera kino beetaaga obukadde 70 ezitandikirwako omwana basobole okumulongoosa omulundi ogusooka. Alina obuyambi kuba ku ssimu zino eza Lusiba: 0703337432 ne 0774991228. Osobola n’okuteeka ku akawunti nnamba 01171153933295 mu DFCU mu mannya ga Mahd Lusiba. Okutereeza: Mu ggulire lye twasoose okufulumya ku mwana wa Lusiba ono mu Bukedde w’Olwokutaano, twawandiiseeko omutwe nti yeetaaga obukadde bwa doola buna. Ekituufu kyandibadde emitwalo gya ddoola ena.\nBebe Cool atongozezza Kampeyini y'okulwanyisa TB oluvannyuma lw'okusaka ensimbi ezikunukkiriza obuwumbi bubiri\nOwa NRM gwe baakuba emisumaali ayagala poliisi enoonyereze ku baamukolako effujjo\nMukyala w’omugagga Kiwanuka omukulu ayogedde ku biri mu famire\nOmwana yeesiize kazambi kitaawe n’amuggunda ku kisenge!\nZaake akomyewo awera, Faaza Lusiba amulabudde


Jjajja afutizza omusomesa eyakubye muzzukulu we n'azirika\nOmuliro gusaanyizzaawo bya bukadde mu Kisenyi\nElwelu yagambye nti bano balimbiddwalimbiddwa ne beerabira nti obukulembeze bwa Pulezidenti Yoweri Museveni buliko Katonda y'ensonga lwaki yakola ekyafaayo ng'alina emmundu 27 zokka n'agenda mu nsiko okulwana era oluvannyuma lw'emyaka etaano gyokka n'asobola okukwata obuyinza.\nOno yabadde abuulira mu kusaba kw'okwebaza ku kkanisa ya Christian Covenant Ministries esangibwa e Namiryango mu divizoni y'e Goma mu munisipaali y'e Mukono ku Ssande. Ng'alinnya ku kituuti, Elwelu yasoose kuggyamu ngatto n'azireka we yabadde atudde n'agendera mu sitookisi ng'agamba nti akatuuti kifo kitukuvu ekisaanidde okuweebwa ekitiibwa wadde ng'abasumba b'ennaku zino bakaweebuula.\nWakati mu kubuulira enjiri, yalumbye ab'ekisinde kya People Power abakulemberwa omubaka wa palamenti owa Kyaddondo East, Robert Kyagulanyi Ssentamu (Bobi Wine) n'abagamba nti bave mu kwekubagiza bakole n'okwekwasa Katonda, bw'anaabawa omukisa baakufuna obuyinza bwe bayaayaanira sso si kumalira budde mu kwambala bukoofiira bumyufu obutalina gye buyinza kubalaza.\nKu bavubuka abasusse okukaaba ebbula ly'emirimu, Elwelu yabaviiridde mu buntu n'agamba nti bano obwassemugayaavu bwe bubaleetedde akabasa nga beerabidde nti Katonda yabalagira okukola basobole okufuna ekyokulya okuva mu ntuuyo zaabwe.\nWabula era Elwelu yalumbye n'abasumba ennaku zino be yagambye nti bayitiridde amalala, obuluvu, obulyake n'okweyagaliza bokka ne bokka bye yagambye nti biyitiridde okubasuula mu ntata.\nYe omusumba Kharim Kitunzi ow'ekkanisa eno yasabye abantu okulabira ku Gen. Elwelu okusalawo okuteeka ku bbali ebitiibwa bye eby'amagye ne yekkakkanya okutuuka okulinnya ku katuuti abuulire enjiri nga n'okwesigama yeesigama ku Bayibuli.\nYategeezezza nti olw'okumanya Katonda okutuuse ne mu baamagye, eggwanga Uganda terigenda kuddamu kubeeramu kuyiwa musaayi.\nMaj. Gen. Peter Elwelu\nAb'e Kamuli beekalakaasizza nga bawakanya ekya Minisita Namuganza okulengezza Kyabazinga Gabula ne Kadaga\nAbakola engâ€™ano beegugunze


Bukedde Online - Museveni atongozza ekizimbe kya URA eky’emyaliiro 22 n’alabula abakozi ku buli bw’enguzi\nMuseveni atongozza ekizimbe kya URA eky’emyaliiro 22 n’alabula abakozi ku buli bw’enguzi\nTemunyooma masomero ga Busiraamu-Distulikiti...\nBebe Cool asuubizza okusakira ab'ebikonde...\nPULEZIDENTI Museveni atongozza ekizimbe kya URA ekya URA Towers eky’emyaliiro 22 nga kyekikyasinga obuwanvu mu Uganda n’alabula abakozi ku buli bw’enguzi ssaako n’okulagajjavu mu kukebera eby’amaguzi ebiyingizibwa mu ggwanga.\nMuseveni yagambye nti abakozi ba URA ku nsalo za Uganda n’amawanga ag’’omulirano awayita mmotoka z’ebyamaguzi bateekwa okuba n’ebyuma ebitangaza buli kidduka okusobola okulaba buli kintu ekiri munda.\n“Kyenjogerako nkimanyi okubasinga kuba nnayingiza emmundu okuva e Moshi okuzituusa mu Uganda endalala mukwano gwange omugenzi Gadaffi yazimpa mu 1985 n’enziyisa e Bujumbura ekya Burundi wabula nga nzitambuza ku mmotoka okuyingiza mu Uganda ku nguudo,” Museveni bweyagambye.\nMuseveni ku mukolo gw’okutongoza ekizimbe kino e Nakawa ku Lwomukaaga yalagidde aba URA okulaba nga basaba minisitule y’ebyensimbi ssente ezimala okuaaba nga bagula ebyuma bino ebitaangaza kuba bwebataba nabyo baba tebalina kyebakola okujjako okwerimba .\nNate yalagidde URA okwongera okulondoola amadukanya amakampuni g’amasimu ssaako ne Mobile Money okulaba nga si bbo bebabuulira ssente zebakunyanyizza ez'okujjako musolo wabula okulaba nga buli ssimu ekubwa nga URA yeegirondoola.\n“URA mulina okulaba nga temumala budde bwa basuubuzi oba omuntu yenna aba agenze okuwa omusolo kuba abo bebayimirizzawo eby’enfuina y’eggwanga ,” Museveni bweyagambye .\nYalagidde Doris Akol akulira URA okulaba ng’agoba abo balaba nga bakyamu mu kitongole kino n’agamba nti yawalirizibwa okugoba Kamisona mu kitongole kuno eyali agezaako okulembe yinvesita Omuchina ng’akozesa omuyinza bwe ng’okukulira eggwanga lino.\nYagambye nti okumaliriza ekizimbe kino kigenda kutaasa ssente obuwumbu musanvu n’ekitundu zebabadde basaasanya ku bupangisa bw’ebizimbe nga mu Kampala mwokka okuli n’ekya Crested Towers\nMuseveni ayongedde okukakasa okuggyawo ebimu ku bitongole bya Gavumenti\nMinisita atangaazizza ku musolo gwa mobile money


Bukedde Online - Poliisi ya Uganda yeesasulizza ku ba ,Mai Mai\nAwonye okutibwa mu kikomera\nABEEBYOKWERINDA mu Ugganda beesasuliza ku bayeekera ba Mai Mai okuva mu DR Congo abaawambye Bannayuganda mukaaga bwe bakutte abaabwe 26.\nOmuduumizi wa poliisi mu Uganda, Martin Okoth Ochola yagambye nti, abayeekera ba Mai Mai baakubidde aba famire z’abantu be baawambye ne babategeeza nga Gavumenti ya Uganda bw’erina okusooka okubawa bookisi z’amasasi 10, balyoke bayimbule abantu baabwe.\nOchola yagambye nti bino olwabagudde mu matu nabo ne bakola ekikwekweto mwe baakwatidde abavubi abaabadde basaze okudda ku ludda lwa Uganda 26, abateeberezebwa okubeera n’enkolagana n’abayeekera bano.\nOchola yategeezezza nti, basuubira abamu ku bawamba abantu bayinza okuba ng’abayeekera bano babalinamu omukono n’ekigendererwa ky’okunoonya ssente okusobola okutwala mu maaso ebikolwa byabwe eby’ekitujju.\nGuno si gwe mulundi ogusoose ng’abayeekera okuva mu mawanga agatuliraanye okuwambaabantu n’okusaba Gavumenti ssente ng’akamu ku bukwakkulizo okusobola okuyimbula ababeera bawambiddwa.\nMu August wa 2016, waliwo ekibinja ky’abayeekera okuva mu South Sudan ekyawamba Bannayuganda mukaaga abaali batunda embaawo mu disitulikiti y’e Lamwo ne basaba aba famire zaabwe okubawa doola 890, buli muntu balyoke babayimbule.\nMu mwaka gwe gumu, abayeekera okuva ku ludda olwali luwagira Dr. Riek Machar, eyaliko omumyuka wa Pulezidenti wa South Sudan, baawamba Bannayuganda 41, ku luguudo oluva e Nimule okudda e Juba ne bakubira abantu baabwe nga babasaba ssente empitirivu balyoke babayimbule.\nOkoth Ochola Martin\nOkulima entangawuzi kumazeeko ennaku: Omwaka nzifunamu obukadde 30


1 Samwiri 12:3 LCB - Nzuuno mu maaso gammwe. Munnumirize - Bible Gateway\n1 Samwiri 12:3\n1 Samwiri 12:3 Endagaano Enkadde nʼEndagaano Empya (LCB)\n3 Nzuuno mu maaso gammwe. Munnumirize ensonga yonna mu maaso ga Mukama ne mu maaso g’oyo gwe yafukako amafuta. Ani gwe nnali ntwalidde ente ye? Oba ani gwe nnali ntwalidde endogoyi ye? Oba ani gwe nnali ndyazaamaanyizza? Oba ani gwe nnali njooze? Oba ani gwe nnali nsabye enguzi? Bwe wabaawo anvunaana mu nsonga yonna nzija kumuliyira.”


Bukedde Online - Omutaka Gabunga awummuzza basajja be\nBeefudde abasawo ne bamufera obukadde 15...\nSsenkaali (wakati) ng’asoma ekiwandiiko kya Gabunga ekyayimirizza emirimu gy’olukiiko lwe olufuzi. Kawolobe (ku kkono) ne Vicenti Mulagwe Sebawutu baabaddewo ng’abajulizi mu lukiiko luno e Lubaga.\nOMUTAKA Gabunga Mubiru Zzikwa owa 37, awummuzza basajja be okuli, Dr. Adam Kimala ne munnakatemba Andrew Benon Kibuuka ku lukiiko olufuzi oluddukanya ekika ky’Emmamba Namakaka.\nMu bbaluwa eyabaddeko omukono gwe eyasomeddwa kitaawe era omuwabuzi we ow’oku ntikko, George Ssenkaali mu lukiiko lwa bannamawulire olwatuuziddwa ku ofiisi y’ekika e Lubaga ku Lwokutaano emisana, yayimirizza abakungu b’olukiiko olufuzi okumala emyezi mukaaga okutuusa ng’aweereddwa lipoota ekwata ku ssente z’okutandikawo bbanka ezaasondebwa bazzukulu be n’ez’okumugulira emmotoka ye gy’atafunanga okumala emyaka 4.\nKu kya ssente ezaatabudde Gabunga n’olukiiko lwe, Ssenkaali yategeezezza nti, bazzukulu ba Gabunga beesondamu ssente n’ekigendererwa ky’okutandikawo bbanka y’ekika mu 2016, kyokka n’okutuusa kati Gabunga tafunanga lipoota ezikwatako ekimuwalirizza okuyimiriza olukiiko lwe olufuzi olukulemberwa katikkiro w’ekika Omutaka Mulindwa Luyombo Kagenda n’abamyuka be okuli, Kigoonya Lukolokomba ne Laston Mukalazi Mayombo okumala emyezi 6.\nOno era ataddewo akakiiko ak’ekiseera akakulemberwa abakuza be n’abasumisi okuli, Ssenkaali ne Robert Kawolobe okugira nga bamuyambako okuddukanya emirimu n’okumulabirira okutuusa ng’ebbanga eryaweereddwa akakiiko liweddeko.\nAbalala abaayimiriziddwa kuliko, Robert Kiyegga Wagana (omuwanika), Robert Muwanga Kijjambu (looya w’ekika), David Mubiru (omubaka w’emituba), John Baptist Miiro Ssemasazi (omukubiriza w’abaamasiga), Sam Mubiru (oweebyemizannyo n’abavubuka), Joy Mukalazi (omukubiriza w'abakyala) ne Stanely Mukwenda Kijjambu (ssentebe wa kkooti y’ekika).\nABAKUNGU B'OLUKIIKO BAANUKUDDE; Dr. Adam Kimala (omubaka w’olukiiko lw’abayima) ne Benon Kibuuka bwe baatuukiriddwa ku ssimu ku nsonga eno, baategeezezza nti, byonna ebyasaliddwaawo bikyamu kubanga abaabibadde emabega okuli; Ssenkaali ne Robert Kawolobe Mubiru (omusumisi era jjajja wa Gabunga) tekuli alina buyinza buyimiriza lukiiko lwa kika olufuzi okuggyako katikkiro.\nNoolwekyo ebyakoleddwa bitulabikira ng’ebyagendereddwa okunafuya Gabunga n’okulabisa olukiiko lw’ekika ng’olutatambuza mirimu gyalwo ekitali kituufu.\nBukedde we yagendedde mu kyapa ng’olukiiko (olwayimiriziddwa) olwakulembeddwa katikkiro lusisinkanye Gabunga mu maka ge e Kabowa okwogera ku nsonga ezo


Yesu afuusibwa ku lusozi\n2 Awo ennaku omukaaga bwe zaayitawo Yesu n'atwala Peetero ne Yakobo ne Yokaana, n'agenda nabo ku lusozi oluwanvu bokka mu kyama:\tn'afuusibwa\tmu\tmaaso gaabwe.\n9 Awo bwe baali bakka ku lusozi, n'abakuutira baleme okubuulirako kuliba kutya?\n18 buli gy'amutwala, amukuba ebigwo; abimba ejjovu, aluma amannyo, akonvuba: nnambye abayigirizwa bo bamugobe; ne batayinza.\n21 N'abuuza kitaawe nti Obulwadde buno kasookedde bumukwata bbanga ki? N'agamba nti Bwa mu buto\n22 Emirundi mingi ng'amusuula mu muliro ne mu mazzi\tokumutta:\tnaye\toba ng'oyinza, tusaasire, otubeere.\n24 Amangu ago kitaawe w'omwana n'ayogerera waggulu, n'agamba nti Nzikirizza: saasira obutakkiriza\tbwange.\n25 Awo Yesu bwe yalaba ng'ekibiina kikuŋŋaana mbiro, n'aboggolera dayimooni, n'amugamba nti Ggwe dayimooni atayogera, era omuggavu w'amatu, nze nkulagira, muveeko, tomuddiz'anga nate n'akatono.\n32 Naye tebaategeera kigamba ekyo, ne batya okumubuuza.\n43 Omukono gwo bwe gukwesittazanga, ogutemangako; waakiri ggwe okuyingira mu bulamu, ng'obuliddwako ekitundu, okusinga okugenda mu Ggeyeena ng'olina mikono gyombi, mu muliro ogutasikira;\n45 N'okugulu kwo bwe kukwesittamnga, okutemangako: waakiri ggwe okuyingira mu bulamu ng'obuliddwako okugulu, okusinga okusuulibwa mu Ggeyeena, ng'olina amagulu gombi;\n3 Naye n'addamu n'abagamba nti Musa\tyabalagira\tatya?\n6 Naye okuva ku lubereberye lw'okutoada, yabatonda omusajja n'omukazi.\n11 N'abagamba nti Buli muatu yenna anaagobanga mukazi we, n'awasa omulala, ng'ayenze okumusobya;\n19 Omanyi amateeka, Tottanga, Toyendanga, Tobbanga, Towaayirizanga, Tolyazaamaaayanga Ossangamu ekitiibwa kitaawo ne nnyoko.\n21 Yesu bwe yamutunuulira n'amwagala, n�amugamba nti Oweebuuseeko ekigambo kimu: genda otunde byonna by'oli nabyo, ogabire abaavu, naawe oliba n'obugagga mu ggulu: olyoke ojje ongoberere.\n23 Awo Yesu ne yeetoolooza amaaso, n�agamba abayigirizwa be nti Nga kizibu abagagga okuyingira mu\tbwakabaka\tbwa\tKatonda\n24 Abayigirizwa\tne\tbeewuunya ebigambo bye. Naye Yesu n'addamu nate, n'abagamba nti Abaana, nga kizibu abo abeesiga obugagga okuyingira mu bwakabaka bwa Katonda!\n27 Awo Yesu n�abatunuulira n'agamba nti Mu bantu tekiyinzika, naye si bwe kityo eri Katonda; kubanga byonna biyinzika eri Katonda.\n29 Yesu n'agamba nti Mazima mbagamba nti Tewali eyaleka ennyumba, oba ab'oluganda, oba bannyina, oba miyina, oba kitaawe, oba abaana, oba ebyalo, ku lwange n'olw'enjiri,\n34 balimuduulira,\tbalimuwandira amalusu, balimukuba, balimutta; bwe waliyitawo ennaku essatu alizuukira.\n38 Naye Yesu n'abagamba nti Temumanyi kye musaba. Muyinza okunywa ku kikompe kye nnywako nze? oba okubatizibwa n'okubatiza kwe mbatizibwa,mu nze?\n49 Awo Yesu n'ayimirira n'agamba nti Mumuyite. Ne bayita omuaibe w'amaaso, ne bamugamba nti Guma omwoyo; golokoka, akuyita.\n3 Omuntu bw'abagamba\tnti Mukola ki ekyo? mugamba nti Mukama waffe ye agwetaaga; amangu ago anaaguweereza eno.\n5 Abamu ku ab abaali bayimirikide awo ne baba gamba nti Mukola ki okuyimbula omwana gw'endogoyi?\n6 Ne babagamba nga Yesu bwe yabagamba ne babaleka.\n7 Ne baleeta omwana gw'endogoyi eri Yesu, ne bagusuulako engoye zaabwe; n'agwebagala\n10 Buweereddwa omu kisa obwakabaka obujja, obwajjajja ffe Dawudi: Ozaana waggul ennyo.\n11 N'atuuka\tku Yerusaalemi n'ayingira mu yeekaalu; bwe yamala okwetoolooza amaaso okulaba byonna, obudde bwali nga buwungeera, n'afuluma n'agenda Bessaniya n'ekkumi n'ababiri.\n13 Awo bwe yalengera omutiini oguliko amalagala n'agutuukako, era wozzi alabeko ekintu: awo bwe yagutuukako, n'ata labako kintu wabula amalagala kubanga si bye byali ebiro by'ettiini.\n16 n'ataganya muntu oku yisa ekibya mu yeekaalu.\n17 N'ayigiriza, n'abagamba nti Tekyawandiikibwa nti Ennyumba yange eneeyitibwanga nnyumba ya kusabiranga mu amawanga gonna? naye mmwe mugifudde mpuku ya banyazi.\n18 Bakabona abakulu n'abawandiisi bwe baakiwulira, ne basala amagezi bwe banaamutta: kubanga baamutya kubanga ebibiina byonna baawuniikirira olw'okuyigiriza kwe.\n20 Awo bwe bwakya enkya bwe baali nga bayita, ne balaba omutiini ga guvudde ku kikolo okukala.\n21 Peetero bwe yajjukira n'amugaiba nti Labbi, laba, omutiini gwe wakolimira gukaze.\n22 Yesu n'addamu n'abagamba nti Mube n�okukkiriza mu Katonda.\n25 Awo bwe munaayimiranga nga musaba, musonyiwenga, bwe mubanga n'ekigambo ku muntu; ne Kitammwe ali mu ggulu abasonyiwe ebyonoono byammwe.\n29 Awo Yesu n'abagamba nti Naye kambabuuze mmwe ekigambo kimu, munziremu, nange nnaabuulira mmwe obuyinza bwe obunkoza bino.\n31 Ne beebuuzaganya bokka na bokka nga bagamba nti Bwe tunaamba nti Kwava mu ggulu; anagamba nti Kale kiki ekyabalobera mukkiriza?\n32 Naye bwe tunagamba nti Kwava mu bantu baatya abantu; kubanga bonna baalowooza mazima Yokaana okuba nnabbi.\n33 Ne baddamu Yesu, bamugamba nti Tetumanyi. Yesu n'abagamba nti Era nange siibabuulire obuyinza bwe buli obunkoza bino.\nOlugero lw'abalimi bo mu lusuku lw'ezabbibbu.\n1 N'atanula okwogerera nabo mu ngero. Omuntu yasimba olusuku lw'emizabbibu, n'alusitako olukomera, n'asimamu essogolero, n'azimbamu ekigo, n'alupangisaamu abalimi, n'atambula mu nsi endala.\n3 Ne bamukwata, ne bamukuba, n'addayo ngalonsa.\n6 Yali ng'aliaa omu, omwana omwagalwa: oluvannyuma n'amutuma gye baali, ng'agamba nti Banassaamu ekitiibwa omwana wange.\n12 Ne basala amagezi okumukwata; ne batya ebibiina: kubanga baategeera ag'ageredde ku bo olugero olwo: ne bamuleka, ne bagenda,\n13 Ne batuma gy'ali ab'omu Bafalisaayo n'Abakerodiyaani okumutega mu bigambo,\n14 Awo bwe bajja, ne bamugamba nti Omuyigiriza, tumanyi ggwe ag'oli wa taazima, so ebigambo by'omuatu yenna tobissaako mwoyo: kubanga tososola mu bantu, naye oyigiriza ekkubo lya Katonda mu mazima: kale kirungi okuwanga Kayisaali omusolo, nautiki si weewaawo?\n18 Awo Abasaddukaayo, abagamba nti tewali kuzuulura, ne bajja w'ali; ne bamubuuza ne bagamba nti\n26 Naye eby'abafu oku zuukizibwa; temusomanga mu kitabo kya Musa ku Kisaka, Katonda bwe yamubuulira ng'agamba nti Nze ndi Katonda wa Ibulayimu, era Katonda wa Isaaka, era Katonda wa Yakobo?\n32 Omuwandiisi n'amugamba ati Mazima, Omuyigiriza, oyogedde bulungi nga Katonda ali omu so tewali mulala wabula ye:\n33 n'okumwagala n'omutima gwonna, n'okutegeera kwonna, n�amaanyi gonna, n'okwagala muliraanwa wo nga bwe weeyagala wekka kusinga nnyo ebiweebwayo byonna ebiramba ebyokebwa ne ssaddaaka.\n34 Awo Yesu bwe yalaba ng'amuzzeemu ng'omutegeevu, n'amugamba nti Toli wala obwakabaka bwa Katonda. Awo ne wataba muntu ayaŋŋanga okumubuuza nate,\n37 Dawudi yennyini amuyita Mukama we, abeera atya omwana we? Ab'omu kibiina ne bamuwutira n'essanyu.\n9 Naye mwekuume mwekka: kubanga balibawaayo mu nkiiko: mulikubirwa ne mu makunnaaniro; era muliyimirira mu maaso g'abaamasaza ne bakabaka ku lwange, okubeera abajulirwa mu bo.\n10 Enjiri kigigwanira okumala oku buulirwa amawanga gonna.\n13 Munaakyayibwanga bonna olw'erinnya\tlyange:\tnaye agumiikiriza okutuusa enkomerero oyo ye alirokoka.\n15 ali waggulu ku nju takkanga, so tayingiranga kuggyamu kintu mu nju ye: 16 n'ali mu lusuku taddanga kutwala lugoye lwe.\n18 Musabe bireme okutuukira mu biro\teby'empewo.\n19 Kubanga ennaku ezo ziriba za kulabiramu nnaku, nga tezibangawo bwe zityi kasookedde Katonda atonda ebya tondebwa okutuusa kaakano, so teziriba.\n20 So singa Mukama teyasala ku nnaku ezo, tewandiro kose mubiri gwonna: naye olw'abalonde be yalonda yazisalako ennaku.\n21 Mu biro ebyo omuntu bw'aba gambanga nti Laba, Kristo ali wano; oba ali eyo; temukkirizanga\n23 Naye mwekuumi mmwe: laba, mbambuulidde byonna nga tebinnabaawo.\n27 Awo n'alyoka atum: bamalayika be, alikuŋŋaanya abalonde be okuva mu mpewo ennya okuva ku nkomerero y'ensi okutuusa ku nkomerero y'eggulu.\n28 Era muyigire ku mutiini olugero lwagwo: ettabi lyagwo bw�aligejja n'amalagala ne gatojjera mutegeera ng'omwaka guli kumpi\n31 Eggulu n'ensi biri ggwaawo, naye ebigambo byange tebiriggwaawo n'akatono.\n32 Naye eby'olunaku olwo oba ekiseera ekyo tewali amanyi, newakubadde bama layika abali mu ggulu, newakubadde Omwana, wabula Kitange.\n33 Mwekuumenga, mutunulenga musabenga: kubanga temumanyi biro we birituukira.\n34 Ng'omu ntu eyaleka ennyumba ye n'atambula mu nsi endala ng'awadde abaddu be obuyinza, buli muntu omulimu gwe n'alagira omuggazi okutunula.\n35 Kale mutunule: kubanga temumanyi mukama w'ennvumba w'alijjira, oba kawungeezi, oba ttumbi, oba ng'enkoko ekookolima, oba nkya;\n6 Naye Yesu n'agamba nti Mumuleke; mumunaknwaliza ki? ankoledde ekikolwa ekirungi.\n7 Kubanga abaava be muli nabo bulijjo; na buli lwe mwagala muyinza okubatola obulungi:\tnaye nze temuli nange bulijjo.\n8 Akoze nga bw'arinzizza: asoose okufuka amafuta ku mubiri gwange nga bukyali okunziika.\n10 Awo Yuda Isukalyoti, eyali omu ku kkumi n'ababiri, n'agenda eri bakabona abakulu; okumuwaayo ye bali:\n11 Awo bwe baawulira, tebasanyuka, ne basuubiza okumuva effeeza. N'asala amagezi bw'anaalaba ebbanga okumuwaayo.\n36 N'agamba\tnti Aba, Kitange, byonna biyinzika gy'oli; nziyaako ekikompe kino; naye si nga nze bwe njagala, wabula nga ggwe bw'oyagala.\n37 Awo n'ajja, n'abasanga nga beebase, n'agamba Peetero nti Simooni, weebase? tobadde na maanyi ag'okutunula n'essaawa emu nti\n39 Nate n'addayo, n'asaba, n'ayogera ebitgambo bimu na biri.\n53 Awo ne batwala Yesu eri kabona asinga obukulu: ne bamukuŋŋaanirdlko bakabona abakulu bonna n'abakadde n'abawandiisi.\n59 So n'okuwaayiriza. kwabwe okwo nakwo tekwali kumu.\n62 Yesu n'agamba nti Nze nzuuna; nammwe muliraba Omwana w'omuntu ng'atudde ku mukono ogwa ddyo ogw'amaanyi, ng'ajja n'ebire eby'eggulu.\n64 Muwulidde obuwoozi bwe: mulowooza mutya? Bonna ne bamusalira omusango ng'asaanira okufa.\n72 Amangu ago enkoko n'ekookolima omulundi ogw'okubiri. Awo Peetero n'ajjukira ekigambo Yesu bwe. yamugambye nti Enkoko eneeba tennakookolima mirundi ebiri, ononneegaana emirundi esatu. Kale bwe yalowooza, n'akaaba amaziga.\n3 Awo bakabona abakulu ne bamuloopa\tebigambo\tbingi.\n7 Awo waaliwo omu ayitibwai Balaba, eyasibibwa n'abo abaajeema abatta abantu mu kujeema okwo.\n10 Kubanga yategeera ngs bakabona abakulu baamuweesezzaayo buggya.\n11 Naye bakabona abakulu ne baweerera ekibiina nt Balaba gw'aba abateera.\n12 Awo Piraato n'addamu nate n'abagamba, nti Kale nnaamukola ntya gwa muyita Kabaka w'Abayudaaya?\n13 Awo ne boogerera waggula nate nti Mukomerere.\n22 Ne bamuleeta mu kifo Gologoosa, okutegeezebwa kwakyo nti Kifo kya kiwanga,\n29 Awo abaali liayita ne bamuvuma nga banyeenya emitwe gyabwe, nga bagamba nti So, ggwe amenya yeekaalu n'ogizimbira ennaku essatu,\n45 45 Awo bwe yakiwulira okuva eri omwami, n'awa Yusufu omulambo.\n46 Ye n'agula olugoye olw'ekitaani, n'amuwanula, n'amuzinga mu lugoye olw'eki.taani olwo, n'amussa mu ntaana eyasimwa mu lwazi, n'ayiringisiza ejjinja ku mulyango gw'entaana.\n14 Oluvarmyuma\tn'alabikira ekkumi n'omu nga batudde ku mmere; n'abanenya olw'obutakkiriza n'obukakaayavu bw'emitima gyabwe, kubanga tebakkiriza abaamu laba ng'amaze okuzuukira:\n18 banaakwatanga ku misota, bwe banaanywanga ekintu ekitta, tekiibakolenga kabi n'akatono; banassangako emikono abalwadde, aabo banaawonanga.


Yesu Aweebwa Ekitiibwa nga Tannazaalibwa | Obulamu bwa Yesu\nYesu Aweebwa Ekitiibwa nga Tannazaalibwa\nMALIYAMU AKYALIRA ERIZABEESI GW’ALINAKO OLUGANDA\nOluvannyuma lwa malayika Gabulyeri okugamba Maliyamu nti alizaala omwana alituumibwa Yesu era alifuga nga Kabaka emirembe gyonna, Maliyamu amubuuza: “Kino kinaasoboka kitya nga sirina musajja gwe nneegatta naye?”—Lukka 1:34.\nGabulyeri amuddamu nti: “Omwoyo omutukuvu gulikujjako, era amaanyi g’Oyo Asingayo Okuba Waggulu galikubaako. N’olw’ensonga eyo, n’oyo alizaalibwa aliyitibwa mutukuvu, Mwana wa Katonda.”—Lukka 1:35.\nOboolyawo olw’okwagala okuyamba Maliyamu okukkiriza obubaka obwo, Gabulyeri amugamba nti: “Laba! Erizabeesi gw’olinako oluganda, ayitibwa omugumba, naye ali lubuto lwa mwana wa bulenzi, mu myaka gye egy’obukadde, era kati lwa myezi mukaaga; kubanga eri Katonda, tewali kigambo kitayinza kutuukirira.”—Lukka 1:36, 37.\nEbyo Maliyamu by’ayogera biraga nti akkirizza ebyo Gabulyeri by’amugambye. Maliyamu agamba nti: “Laba! ndi muzaana wa Yakuwa! Ka kibeere bwe kityo gye ndi nga bw’ogambye.”—Lukka 1:38.\nOluvannyuma lwa Gabulyeri okugenda, Maliyamu ateekateeka okugenda okukyalira Erizabeesi, abeera n’omwami we, Zekkaliya, mu kitundu ekisangibwa mu nsozi za Buyudaaya okumpi ne Yerusaalemi. Okuva e Nazaaleesi Maliyamu gy’abeera okutuukayo, kiyinza okumutwalira ennaku nga ssatu oba nnya.\nKya ddaaki Maliyamu atuuka mu maka ga Zekkaliya. Bw’ayingira mu nnyumba, alamusa Erizabeesi gw’alinako oluganda. Mu kiseera ekyo, Erizabeesi ajjula omwoyo omutukuvu, n’agamba Maliyamu nti: “Oli wa mukisa mu bakazi bonna, n’ekibala eky’omu lubuto lwo kya mukisa! Kati olwo nze nfuna ntya enkizo ng’eno, okukyaza nnyina wa Mukama wange? Laba! bwe mpulidde eddoboozi lyo ng’onnamusa, omwana ali mu lubuto lwange n’abuukabuuka olw’essanyu.”—Lukka 1:42-44.\nNg’ajjudde essanyu, Maliyamu agamba nti: “Ngulumiza Yakuwa, era omutima gwange gusanyukira nnyo Katonda Omulokozi wange; kubanga afuddeyo ku mbeera y’omuzaana we eya wansi. Okuva kati abantu ab’emirembe gyonna banampita musanyufu; kubanga Oyo ow’amaanyi ankoledde ebikulu.” Wadde nga Maliyamu afunye enkizo ey’ekitalo era ey’amaanyi ennyo, ekitiibwa kyonna akiwa Katonda. Agamba nti: “Erinnya lye ttukuvu; era mu buli mulembe asaasira abo abamutya.”—Lukka 1:46-50.\nMu bigambo eby’obunnabbi, Maliyamu yeeyongera okutendereza Katonda, ng’agamba nti: “Akoze eby’amaanyi n’omukono gwe, asaasaanyizza abo abooleka amalala mu mitima gyabwe. Abantu ab’obuyinza abawanuddeyo ku ntebe zaabwe n’agulumiza abanaku; abalumwa enjala abawadde ebintu ebirungi ne bakutta, n’abo abaalina obugagga abagobye ne bagenda nga tebalina kantu. Adduukiridde Isirayiri omuweereza we, okulaga nti ajjukira ekisuubizo kye eky’okusaasira Ibulayimu n’ezzadde lye emirembe gyonna, nga bwe yagamba bajjajjaffe.”—Lukka 1:51-55.\nMaliyamu amala emyezi ng’esatu ng’ali ne Erizabeesi, oboolyawo ng’amuyambako mu myezi egisembayo nga Erizabeesi anaatera okuzaala. Nga kirungi nnyo okuba nti abakazi abo ababiri abeesigwa, bombi abali olubuto ku lw’obuyambi bwa Katonda, baliko wamu mu kiseera kino!\nWeetegereze nti Yesu aweebwa ekitiibwa nga tannaba na kuzaalibwa. Erizabeesi amuyita “Mukama wange,” era n’omwana ali mu lubuto lwe “abuukabuuka olw’essanyu” amangu ddala nga Maliyamu yaakatuuka. Ekyo kyawukana nnyo ku ngeri abantu oluvannyuma gye bayisaamu Maliyamu n’omwana gw’ajja okuzaala, nga bwe tujja okulaba.\nKiki Gabulyeri ky’agamba Maliyamu okumuyamba okutegeera engeri gy’ajja okufunamu olubuto?\nYesu aweebwa atya ekitiibwa nga tannaba kuzaalibwa?\nMaliyamu amala bbanga ki ng’ali ne Erizabeesi, era lwaki?\nMaliyamu—“Laba! Ndi Muzaana wa Yakuwa!”\nMaliyamu kye yaddamu Malayika Gabulyeri kiraga ki ku kukkiriza kwe? Ngeri ki endala ez’omugaso ze yayoreka?


Bukedde Online - Mmengo esabye Gav't okubaga etteeka eppya erirung'amya entambula y'oku mazzi\nMmengo esabye Gav't okubaga etteeka eppya erirung'amya entambula y'oku mazzi\nObwakabaka tebukolagana na nguzi - Katikkiro...\nOmutaka w'ekika ky'Engo ayogedde ekyamutwala...\nAdded 3rd December 2018\nMMENGO esabye gavumenti eyawakati okukola ennongoosereza mu tteeka erifuga entambula ku mazzi nga kino kyakuwonya Bannayuganda okutokomokeranga ku nnyanja buli kadde.\nKabaka n'abeebitiibwa nga batudde mu lukiiko e Mmengo\nOkusaba kuno kwakoleddwa mu Lutuula olw’okubiri olw’Olukiiko lwa Buganda olwa 26 olwatudde e Bulange- Mmengo olunaku lw’eggulo ku Mmande era ne lusaasira famire zonna ez’abantu 32 abaafiira mu lyato saako n’abo abaasimattuka akabenje kano akagwaawo nga November 24,2018.\n“ Gavumenti eteekewo etteeka erirambika okusaabalira ku mazzi. Lino lyakuyamba mu ngeri mukaaga;- okulambika enkola y’amaato, abagoba b’amaato ng’oli avuga abantu abasukka 10, alina okubeera n’ebiwandiiko , okulaga ebiragiro omusaabaze by'alina okugoberera ate nga bigendera ku buzito bwe, okussaawo empuliziganya erambika abagoba b’amaato abavuga abantu abasukka 10 nga bwekikolebwa ku nnyonyi naye weesanga ng’oli akwata bukwasi lyato ng’asindika ku nnyanja, wateekwa okubeerawo okuwa amaato amakubo mwegatambulira, okulambika embeera y’emyalo,” Katikkiro Mayiga bwe yawadde amagezi.\nMayiga yayogedde ne ku mulimu gw’okuzzaawo enju Muzibu Azaalampanga mu Masiro e Kasubi nga bwegutambula obulungi ng’akasolya kanaatera okumalirizibwa okuwundibwa era okusereka kusuubirwa okutandika ku ntandikwa y’omwaka ogujja.\nKu nsonga z’ettaka, Mayiga yategeezezza ng’Obwakabaka bwe busaasira abantu abagobaganyizibwa ku ttaka mu bitundu eby’enjawulo mu Buganda okuli ab’e Lusanja n'agamba nti gavumenti esaanye okuleka amateeka okulamula ensonga z’ettaka.\n“ Twagala abatudde ku ttaka ly’Obwakabaka balituuleko ntende era nkubiriza abantu okweyuna enkola ya KYAPA MU NGALO kubanga nnali mbagamba wano nti ow’ekyapa tajoogebwa n’olwekyo mweyunire Buganda Land Board.\nNabagamba ensonga mukaaga ezirina okukolwako okugonjoola endooliito z’ettaka ng’emu ku zino kwe kukaddiwa kw’ettaka. N’olwekyo wano mu Buganda tulina okulunda ebisolo tufune ebigimusa. Kino kyakutuyamba ku nsonga y'okukaddiwa kw'ettaka,” Mayiga bweyayogedde ku ttaka.\nKu ky’okutulugunya abantu mu ggwanga, Pulezidenti Museveni yasabiddwa okutwala abakuumaddembe abatulugunya bannansi wabeerewo obwenkanya saako okusaba gavumenti okulowooza ku ky’okutereeza ku mbeera abakuumaddembe bano mwe bakolera.\nOlukiiko luno olwakubiriziddwa omumyuka w’omukubiriza waalwo, Hajj Ahmed Lwasa, lwebazizza omukiise waalwo era munnamateeka wa Kabaka, Christopher Bwanika olw’okukulemberamu banne okuwangula emisango egiwabirwa Kabaka ku ttaka.\nLwasabye omukulu w’ekika ky’ekkobe Omutaka Namwama Augustine Mutumba okutuuza muzzukulu waabwe Male Mabirizi eyatwala Kabaka mu kkooti ku nsonga zino ez’ettaka.\nKatikkiro Mayiga yategeezezza abakiise ku kukyala kwe mu ssaza ly’e Kooki n'agamba nti kwagotaanyizibwa abantu abali mu kitundu ekyo nga tebaagala nkulaakulana.


Bukedde Online - Abalondoola enkulaakulana mu Africa balaze obukulu bw'okukuuma obutonde bw'ensi.\nAbalondoola enkulaakulana mu Africa balaze obukulu bw'okukuuma obutonde bw'ensi.\nABAKUNGU mu byenkulakulana ku lukalu lwa Africa balaze omugaso gw'okukuuma obutonde bwensi mu kaweefube w'okuddabulula ebyenfuna bya Africa ebikoseddwa Senyigga omukambwe(COVID19).\nBano mu lukung'aana olubadde ku mutimbagano mu kibuga Brazavillee eky'eggwanga lya Congo bategeezezza nti ssenyigga omukambwe akosezza enkulakulana ku lukalu lwa Africa kyokka nga n'embeera y'obudde etabanguse evuddeko obutyabaga bungi obukoseza enkulakulana.\nBw'abadde aggulawo olukung'aana luno omuwandiisi w'olukiiko lw'amawanga amagatte era nga yemuwandiisi wakakiiko akavunanyizibwa ku byenfuna bya Africa Vera Songwe agambye nti ebyenfuna bya Africa bikosebwa obutyabaga obuva kumbeera y'obudde ebitundu 5-9% buli mwaka.\nAbakugu bagamba nti okukuuma obutonde bwensi mu Africa kyakuyamba nyo okutonderawo abavubuka n'abakyala emilimu naddala nga batandikawo obukolero obutonotono amawanga g'olukalu lwa Africa okusobola okweyimirizawo.\nSongwe ategeezeza nti singa buli muntu atuukiriza oluwalo lwe mu kukuuma obutonde bwensi Africa yakutinta omwaka 2030 wegunatukira.Mulukung'aana luno era bakubaganyiza n'ebirowoozo ku ngeri emikuti gya yintaneti gye giyiza okukozesebwa okuyimirizaawo olukalu lw'omudugavu n'okusalira amagezi ebisomoza amawanga agenjawulo mu Africa


Poliisi ekyasobeddwa mu gwa Kasirye Ggwanga, Kusasira akyeremye okukola sitatimenti - Watchdog Uganda\nPOLIISI bikyagisobedde ku ngeri y’okukwatamu omusango omuyimbi Catherine Kusaasira gwe yaloopa munnamaggye Gen. Kasirye Ggwanga, ng’amulanga okuggyayo emmundu n’akuba amasasi emmotoka ye omupiira.\nAyogerera ekitongole kya Poliisi mu ggwanga, Fred Enanga, ategezezza nti, ba mbega baabwe bagezezaako okutuukirira Kusassira okukola siteetimenti ku musango gwe yawaaba kyokka ng’abeebalama.\nBagamba nti kino kireetedde okunoonyereza ku fayiro yabwe okutambula akasoobo.\nEnanga ayongeddeko nti, tebajja kupondooka okutuusa nga bamaze okujja siteetimenti ku Kusaasira wamu n’abajulizibe abaaliwo nga Gen. Ggwanga akuba emmotoka ye ey’ekika kya Toyota Premio namba UAY 083Y, amasasi.\nEnsonda zigamba nti, newankubadde nga yali yatwala omusango ku Poliisi y’e Katwe, Kusaasira yandiba nga si mwetegefu kwesimba mu Gen. Ggwanga era nga n’emmotokaye, mwetegefu okugyekanikira nga tamugyeeko yadde ekikumi.\n“Tusaba oyo yenna eyaliwo nga bino byonna bigwaawo ajje atubuulire oba atuwe obujulizi butuyambe mu kunoonyereza kwaffe,” Enanga bwe yagambye\nEnanga ayongerako nti, ssinga Kusaasira avaayo n’abategeeza nti si mwetegefu kugenda mu maaso na musango, bo nga Poliisi baakugenda ewa ssaabawaabi wa Gavumenti (DPP) abawabule oba basobola okugenda mu maaso ne fayiro y’omusango awatali siteetimenti ya muwaabi.


Bukedde Online - URA eremesezza KCCA\nMunna FDC ayagala poliisi emuddize enkumbi ze ezisoba mu 9000...\nMayambala yeeyamye okusoosowaza abaliko obulemu\n'Stecia naye ayingidde mu situlago'\nURA eremesezza KCCA\nAbavuzi 31 banattunka mu mmotoka e Masaka\nSt Juliana eteebye 7 n'etiisa Kitende mu z...\nOKWESOGGA ekisaawe ky’e Lugogo eggulo, KCCA ne URA zaakiyingidde buli emu ebala buwanguzi bwokka.\nEgyazannyiddwa mu liigi:\nPolice 2-3 Victoria Uni.\nCRO 0-2 SC Villa\nExpress 1-0 Masaka\nBright Stars 1-1 Entebbe\nKira Young 0-1 Simba\nURA ng’eri wansi w’omutendesi Paul Nkata, yabadde eyagala kwesasuza KCCA eyagiwangula mu luzannya olwasooka (3-2) ate nga ne KCCA yeesunga buwanguzi eyerule ekkubo lyayo ery’okusitukira mu kikopo kya sizoni eno.\nEbiruubirirwa bya ttiimu zino zombi zaalemeddwa okubituukako bwe zaagudde amaliri (1-1). Ggoolo ya KCCA yateebeddwa Herman Wasswa mu ddakiika ey’e 41 ate Emma Ngoma n’ateeba eya URA. Mu mipiira 27 gye yaakazannya, KCCA ekyali ku ntikko ya liigi n’obubonero 53.\nE Kavumba, Victoria University yavuddeyo na buwanguzi bwe yamezze Police ku ggoolo 3-2. Kati mu mipiira 28 Victoria University gye yaakazannya, erinamu obubonero 53 nga buno ebwenkanya ne KCCA ekulembedde wabula nga KCCA eri ku mipiira 27 gye yaakazannya.\nE Mbale, SC Villa yaggyeeyo buwanguzi ku CRO.\nOmuzannyi wa komedi, Patrick Idringi okuva mu bitundu by'e Ombokolo amanyiddwa nga Salvado ku siteegi akubye mukyala...\nMayambala yeeyamye okusooso...\nWILLIAM Mayambala omu ku bavuganya ku ntebe y'obwapulezidenti ategeezezza nti ye yekka alina entegeka ennuηηamu...\n'Stecia naye ayingidde mu s...\nAbasajja ennaku zino baafuuka ba bbula. N'abawala bavudde ku nnono n'okulinda abasajja okubakwana n'okusooka okukyala...


Bakifeesi 13 batigomya Kawempe bakwatiddwa\nAba bbaasi beegasse kubasuubuzi okulemesaD...\nEngeri gye basse omuwala ku bbaalakisi e Nsambya\nAbamu ku baakwatiddwa ku by’okutta Gorret. Mu katono bw’abadde afaanana.\nPOLIISI ekutte omuvubuka Wycliffe Senabulya 23, ku bigambibwa nti yeekobaanye ne banne bana ne batemula omuwala Gorret Arot 25 okumpi n'enkambi ya poliisi e Nsambya.\nAmyuka omwogezi wa poliisi mu ggwanga, Polly Namaye yategeezezza Bukedde, nti abantu abalala be baakutte babayambeko mu kunoonyereza ku ttemu kuliko; Harriet Hawumba 19, nga muyizi ku yunivasite ya Cavendish, , John Julius Seremba 22, ne Watson Davis Kalyango 22.\nNamaye yayongeddeko nti omugenzi abadde abeera ne nnyina e Namugongo, mu munisipaali ya Kira, mu disitulikiti y'e Wakiso, wabula baamuttidde Nsambya-Kamwanyi, bwe yabadde agenze okukyalira ku muganzi we Senabulya. "Abasibe be twakutte mu ttemu lino bonna tubakuumira ku poliisi e Kabalagala, ng'okunoonyereza bwe kugenda mu maaso," Namaye bwe yagambye.\nKigambibwa nti omugenzi abadde yazaala omwana mu Senabulya, wabula nga tebabeera wamu. Omu ku mikwano gy'omugenzi ayitibwa Vanessa Oyella, yategeezezza Bukedde nti, yalaba Aroti ku lunaku Lwokutaano, ng'ali ewa Senabulya, era nga basanyufu kyokka nti yeewuunyizza okuwulira nti yamwefuulidde n'amutta\n. "Waliwo omwana eyabadde agenze okwetaawuluza eyalabye omulambo nga bagusonsese mu kinnya kya kaabuyonjo, naye ng'omutwe guwagamidde, bwatyo n'atemya ku maama we eyazze n'alaba oluvannyuma n'ategeeza abatuuze,"Vanessa, bwe yategeezezza. Kigambibwa nti, taata w'omugenzi muserikale wa Poliisi ayitibwa SP Charles Opiko.\nOkusinziira ku batuuze, yasooka n'ayagala omuwala ayitibwa Damalie, kyokka olwamuzaalamu omwana n'amugoba, awo n'azzaako Aroti, gwe yasse, era nga naye amulinamu omwana.\nPoliisi egamba nti Senabulya, abadde ayagala Harreit Hawumba, omuyizi wa Cavendish yunivaasite kyokka okusinziira ku bubaka bwe babadde beeweereza ku ssimu, bano bombi babadde baateesa okutta Aroti, alabika ng'abadde abalemesa okweyagala obulungi. "Tulina obubaka bwe tukyetegereza ku ssimu ya Senabulya n'eya muganzi we Harriet, bwe beweerezza nga bateesa ku minsoni y'okutta Aroti,"omu ku bambega anoonyereza ku ttemu lino bwe yategeezezza.\nNga ogyeeko abantu abana abasoose okukwatibwa, waliwo abantu abalala abaakwatiddwa nga kigambibwa nti be bamu ku bayambyeko mu kusitula omulambo gw'omugenzi okugujja mu kazigo muganzi we mweyamuttidde, okumutwala ku kinnya kya kabuyonjo, mwe baagezezzaako okumusuula kyokka omutwe ne guwagamira


Bukedde Online - Suuna Ben asekeredde abamuyita munnakyalo\nSuuna Ben asekeredde abamuyita munnakyalo\nNtale omunyigo gumuleeta enthonyi\nMujje mbalage kye nninawo -Rema\nAdded 26th February 2018\nABANTU abeekuluumuludde okuva mu bitundu eby’enjawulo okwetaba mu kivvulu ky’omukozi wa Bukedde Fm Suuna Ben bamuleese akaseko ku matama n'awera nti gano gakyali mabaga!\nSuuna Ben aweereza pulogulamu ya Bukedde butya ne Kayibanda okuva ku Mmande okutuuka ku Lwokutaano, ekikiri eya buli Lwamukaga ekiro ne Kadongokamu Lumamyo ku Lwomukaaga emisana yategese ekivvulu kye yatuumye ‘’Ensasagge y’endongo ne Suuna Ben’’ mu kisaawe e Bulenga ku Lwomukaaga eyasombodde abantu okuva mu bitundu eby’enjawulo n'e Masaka gy’azaalwa.\nAb'e Masaka baakulembeddwa nnyina Prossy Kayondo gwe baakwatiridde okulinnya ku siteegi olw’essanyu eryamubugaanye olw’omukwano abantu gwe baalaze mutabani we gwe yagambye nti yayingira ebidongo ng’akyali mu siniya ey’okubiri oluvannyuma lwa kitaawe okufa ng’ali mu kyakubiri.\nMu ssanyu eringi Suuna yagambye mu kujja e Kampala bangi baamusekerera nti agenda kugwa kyokka essawa ya leero yeeraba nga y’omu ku baweereza ba leediyo abasinga okumanyika n'ettutumu.\nYayongeddeko nti ebidongo yabitandikira mu kaliyoki nga mw'ajja fiizi ezimuweerera.\nEssaawa zaagenze okuwera 11:00 ez’olweggulo ng’endongo etandise okusindogoma era ng’abantu bakwatiridde mu nnyiriri okwefunira tikiti ezibayingiza mu ndongo, ennyiriri zaabadde zituukira ddala ku luguudo lw'e Mityana okumpi n'akatale k'e Bulenga.\nAbayimbi abaamannya ne bannakatemba baasanyusiza abantu ng’eno abakozi ba Bukedde Fm okwabadde; Godi Godi, Kayibanda, Simo Masaba, Tica Tica, Katula n'abalala bwe babanyumiza emboozi.\nAbayimbi abaasanyusiza abantu kwabaddeko Stabua Natoro, Lil Pazo, Jammie Culture, Agent, Swahaba Kasumba, Sasha Briton, Henry Mwanje n'abalala.\nSuuna Ben yalinnye ku siteegi ku saawa 6:30 ez'ekiro enduulu n'esaanikira ekisaawe.\nOno yafukamidde ne Kayibanda ne beebaza abantu olwokubalaga omukwano n’okwagala Bukedde Fa Ma Embuutikizi.\nSsuuna Ben, nnyina (wakati) ne Kaibanda nga beebaza abantu\nOluvannyuma yayanjulidde abawagizi be nnyina era olwamulabyeko ne batandika okwesomba ku siteegi nga bwe bamufuuwa ssente nga bamwebaza okubazaalira Suuna afuuse ensonga era ono naye yafukamidde wansi ne yeebaza abakulira Vision Group etwala n’olupapula lwa Bukedde olwokuwa mutabani we omulimu ogumufudde ky'ali olwaleero saako n'abantu abazze okumuwagira.\nKu ssaawa 7:00 Suuna Ben yeegasse ku D.J Tonny Mbaziira eyabadde mu byuma n'abakalakata omuziiki omuziki ogwanyumidde abantu kumpin kukeesa budde ng'akoowa y'afuluma.\nRev. bamufuuye ssente eby'okuyimba n'abivaako\nAbasomesa abasinze basiimiddwa\nOmusuubuzi w'e Gaba bamutugidde mu nju ye\nEnte yeddizza engabo y'ebika bya Buganda\nOmugagga Ssebalamu, owa Freedom City ajaguzza emyaka 25 mu bufumbo obutukuvu


Bukedde Online - Abazadde batidde ffiizi n'ebyetaago\nChameleone yeekokkola aba Bobi okumucamuukiriza ate ne bamuyiwa\nBasindikiddwa mu kkomera lwa kusangibwa na...\nBy Benjamin Ssebaggala Ssennabulya Baagalayina\nAbazadde basanyukidde okuggulawo amasomero kyokka abamu ne balaga okutya gye banaggya ffiizi kubanga bangi emirimu gyabwe gyagootaana olwa Corona.\nAkulira ebyenjigiriza e Kalungu, Mukasa Bbaale.\nMu ngeri y'emu baagala Gavumenti ewe ekiragiro abakulu b'amasomero obutagoba baana lwa ffiizi n'okukkiriza ssente z'ebitundu, n'obutasaba bazadde kugula bintu nga sanitayiza, oba obuuma obupima ebbugumu kubanga bya ssente nnyingi.\nAbaddukanya amasomero nabo bagamba bali mu kattu okuggulawo n'ekibiina kimu ekya P7 mu pulayimale. Oba ebibiina bibiri (S4 ne S6) ku bibiina omukaaga nti ensimbi ze bawa ntono nnyo okuyimirizaawo essomero.\nBeetaaga okwongera okutangaazibwa ku kiki ekibaawo singa abayizi basatu bakeberebwa nga balina Corona? Be basoma nabo babakola batya? Nabo batwalibwa mu kalantiini? Abayizi ba P7, S4 oba S6 bagenda kukola ddi ebigezo? Bwe guba mwaka guno balimalayo ddi ebyategekebwa okusoma (syllabus) ?\nNubuwati Kawalabu, Gayaza High, agamba nti; " Gavumenti etuyambe ku nsonga y'okutusasulira ku bisale by'amasomero ebimu nga bw'ebaddenga ekola ku bayimbi nga Kusasira ne Full Figure b'ewadde obutitimbe bw'ensimbi okwebeezaawo mu biseera".\nABAKULU B'AMASOMERO BOOGEDDE:\nAbakulira amasomero abasinga n'ebibiina ebibagatta mu bitundu by'eggwanga eby'enjawulo balaze nga bwe bali abeetegefu okuggulawo amasomero nga Pulezidenti bwe yalangiridde nga October 15, ne bakuumira abayizi ku masomero nga tebakwatiddwa bulwadde.\nNewankubadde wakyaliwo abeeraliikirira nti ebikozesebwa bijja kubatawaanya naye ebitandikirwako okusobola okutuukiriza ebisaanyizo ab'ebyobulamu bye baateekawo byo bagamba babirina.\nPulezidenti Museveni bwe yabadde ayogera eri eggwanga ku Ssande yakkirizza amasomero okuddamu okuggulawo nga October 15 nga gatandika n'ebibiina ebyakamalirizo P7, S4 ne S6 n'abali mu mwaka ogwakamalirizo mu matendekero agaawaggulu. Edward Ssenabulya, akulira St. Johns Primary e Kijjabwemi, yagambye nti ekiyinza okukalubya embeera, be basomesa abamu baasuulawo emirimu nga kati abakulira amasomero bali mu kunoonya balala basobole okuziba eddibu lye baalekawo. Obweraliikirivu bw'abakulira amasomero abasinga buli nti, abazadde tebagenda kusobola kusasula bisale.\nOmuwandiisi w'ekibiina ekigatta amasomero g'obwannannyini mu Masaka n'emiriraano, JohnBosco Ssenkasi yategeezezza nti amasomero mangi ag'obwannannyini gagenda kukaluubirirwa okugula ebikozesebwa kubanga tegalina ssente.\nKati abaamasomero amaaso bagatadde ku minisitule y'ebyenjigiriza okulaba ky'esobola okubakwatizaako nga Pulezidenti bwe yalagidde.\nKyokka yagambye nti okuggulawo ne batandika n'ebibiina ebyakamalirizo kijja kubayamba okwetegeka obulungi. Wabula abamu nga bakaaba nti, okutandika n'abayizi abatono ssente ezeetaagisa okutambuza emirimu gy'essomero kyenkana zisigala ze zimu kubanga ebikozesebwa ng'amasannyalaze n'abakozi tebikyuka.\nLUWEERO BASANYUKIDDE OKUGGULAWO:\nChrysostom Lule, akulira Kasaala SSS agamba nti Pulezidenti yagenze okulagira okuggulawo ng'ekitongole kya Education Standards Agency kyagenda dda ku ssomero lye okubalambula.\nAbayizi 200 be tulina tusobola bulungi okukozesa ebibiina bye tulina ku ssomero ne bibamala bulungi kubanga n'abajja okutulambula twabibalaga".\nWilson Nsubuga, akulira Luweero SS yagambye nti ekiseera kye babawadde kimala okweteekateeka okufuna ebikozesebwa bye babadde tebalina.\n"Okusoomoozebwa abasomesa kwe tugenda okusanga kwe kukwasisa abayizi amateeka g'okwekuuma obulwadde ng'okwambala masiki kubanga omuyizi buli kiseera obeera olina okumujjukiza kubanga ekintu kipya.\nAkulira ebyenjigiriza mu Kalungu, David Mukasa Bbaale, yagambye nti Pulezidenti yabatikkuddeko omugugu ng'awa abazadde essuubi nti abaana bajja kukola ebigezo ebyakamalirizo omwaka guleme kufiira ddala. Wabula n'alaga okusoomoozebwa naddala mu masomero ga Gavumenti agatannaba kussaako bikomera nga weetaaga okubaawo ekifo abayizi we bayingirira.\nEdirisa Kizito Ssendi, akulira Lutengo SSS, abadde yeesunga nti abaana bonna bagenda kukkirizibwa okuddamu kubanga obukwakkulizo ab'ebyobulamu bwe baabateerawo baabutuukiriza dda. Wabula mweraliikirivu nti ng'abasomesa kiyinza okubakaluubiriza okulondoola abayizi abasomera awaka naddala abato.\nAkulira ekibiina ekigatta abakulu b'amasomero ga primary (KAHEDA), Gertrude Nambiro, yeebazizza Pulezidenti olw'okuggulawo amasomero n'abawaayo n'obudde\nAB'E MUKONO EBIZIMBE BIBAMALA:\nEfrance Nakisozi akulira Kisowera Primary School yategeezezza nti beetegese bulungi. Agamba nti omulimu ogwabwe gwa kuteekawo eby'okunaaba mu ngalo wabula basuubira abayizi okujja ne masiki. Ate Dinah Grace Nakabuye akulira Kisowera SS agamba nti ne bw'obagamba okuggulawo olwaleero beetegefu.\nEbibiina bye balina bisobola okutuuza abayizi ba S4 ne S6 nga beesudde amabanga Sentebe w'e kibiina ekigatta amasomero g'obwannannyini e Mukono, Nicholas Bwire, agamba nti balina bingi ebibasoomooza ebigenda okubalemesa okutuukiriza ebirina okugobererwa. Enjala yaakubaluma kubanga bizinensi ezimu ze babadde bakolagana nazo okufuna ebikozesebwa zaasigala zibanja.\nSSAABALABIRIZI ALAGIDDE AMASOMERO G'EKKANISA\nSsaabalabirizi w'ekkanisa ya Uganda Stephen Kazimba yalagidde amasomero g'ekkanisa ku mitendera gyonna okukolera awamu ne minisitule y'ebyenjigiriza okulaba nga bateeka mu nkola ebibalagirwa. Amasomero g'ekkanisa gajja kulambikibwa ekitongole ky'ebyenjigiriza mu pulovinsi y'ekkanisa ya Uganda.\nOmwogezi wa UNEB, Jeniffer Kalule Musamba, yategeezezza nti nabo bakolera wansi wa minisitule y'ebyenjigiriza era mu kiseera kino balinze ebawabule ku nteekateeka eddako kyokka essuubi weeriri nti wiiki eno w'eneggweerako nga bategeezezza amasomero, abazadde n'abayizi ekiddako.\nAbazadde basanyukidde okuggulawo\namasomero kyokka abamu\nne balaga okutya gye banaggya\nffiizi kubanga bangi emirimu\ngyabwe gyagootaana olwa Corona.\nMu ngeri y'emu baagala\nGavumenti ewe ekiragiro abakulu\nbaana lwa ffiizi n'okukkiriza ssente\nz'ebitundu, n'obutasaba bazadde\nkugula bintu nga sanitayiza, oba\nobuuma obupima ebbugumu\nkubanga bya ssente nnyingi.\nAbaddukanya amasomero nabo\nbagamba bali mu kattu okuggulawo\nn'ekibiina kimu ekya P7 mu\npulayimale. Oba ebibiina bibiri\n(S4 ne S6) ku bibiina omukaaga\nnti ensimbi ze bawa ntono nnyo\nBeetaaga okwongera okutangaazibwa\nku kiki ekibaawo singa\nabayizi basatu bakeberebwa nga\nbalina Corona? Be basoma nabo\nbabakola batya? Nabo batwalibwa\nAbayizi ba P7, S4 oba S6\nbagenda kukola ddi ebigezo? Bwe\nguba mwaka guno balimalayo ddi\nebyategekebwa okusoma (syllabus)\nGayaza High, agamba nti;\n" Gavumenti etuyambe ku\nnsonga y'okutusasulira ku\nbisale by'amasomero ebimu nga\nbw'ebaddenga ekola ku bayimbi\nnga Kusasira ne Full Figure\nb'ewadde obutitimbe bw'ensimbi\nokwebeezaawo mu biseera".\nAbakulira amasomero abasinga\nn'ebibiina ebibagatta mu bitundu\nby'eggwanga eby'enjawulo balaze\nnga bwe bali abeetegefu okuggulawo\namasomero nga Pulezidenti\nbwe yalangiridde nga October 15,\nne bakuumira abayizi ku masomero\nnga tebakwatiddwa bulwadde.\nabeeraliikirira nti ebikozesebwa\nbijja kubatawaanya naye ebitandikirwako\nbye baateekawo byo bagamba\nPulezidenti Museveni bwe\nyabadde ayogera eri eggwanga\nku Ssande yakkirizza amasomero\nokuddamu okuggulawo nga October\n15 nga gatandika n'ebibiina\nebyakamalirizo P7, S4 ne S6\nn'abali mu mwaka ogwakamalirizo\nmu matendekero agaawaggulu.\nEdward Ssenabulya, akulira\nSt. Johns Primary e Kijjabwemi,\nyagambye nti ekiyinza okukalubya\nembeera, be basomesa abamu\nbaasuulawo emirimu nga kati\nabakulira amasomero bali mu\nkunoonya balala basobole okuziba\neddibu lye baalekawo.\namasomero abasinga buli nti,\nabazadde tebagenda kusobola\nkusasula bisale. Omuwandiisi\nw'ekibiina ekigatta amasomero\ng'obwannannyini mu Masaka\nn'emiriraano, JohnBosco Ssenkasi\nyategeezezza nti amasomero\nmangi ag'obwannannyini gagenda\nkukaluubirirwa okugula ebikozesebwa\nkubanga tegalina ssente.\nKati abaamasomero amaaso\nbagatadde ku minisitule\ny'ebyenjigiriza okulaba ky'esobola\nokubakwatizaako nga Pulezidenti\nbwe yalagidde. Kyokka yagambye\nnti okuggulawo ne batandika\nn'ebibiina ebyakamalirizo kijja\nkubayamba okwetegeka obulungi.\nWabula abamu nga bakaaba\nnti, okutandika n'abayizi abatono\nssente ezeetaagisa okutambuza\nemirimu gy'essomero kyenkana\nzisigala ze zimu kubanga\nChrysostom Lule, akulira Kasaala\nSSS agamba nti Pulezidenti\nyagenze okulagira okuggulawo\nng'ekitongole kya Education Standards\nAgency kyagenda dda ku\nssomero lye okubalambula.\nAbayizi 200 be tulina tusobola\nbulungi okukozesa ebibiina bye\ntulina ku ssomero ne bibamala\nbulungi kubanga n'abajja okutulambula\nWilson Nsubuga, akulira\nLuweero SS yagambye nti ekiseera\nkye babawadde kimala okweteekateeka\nbye babadde tebalina.\nkwe tugenda okusanga kwe\nkukwasisa abayizi amateeka\nng'okwambala masiki kubanga\nomuyizi buli kiseera obeera olina\nokumujjukiza kubanga ekintu\nAkulira ebyenjigiriza mu Kalungu,\nDavid Mukasa Bbaale, yagambye\nnti Pulezidenti yabatikkuddeko\nomugugu ng'awa abazadde essuubi\nnti abaana bajja kukola\nebigezo ebyakamalirizo omwaka\nguleme kufiira ddala.\nWabula n'alaga okusoomoozebwa\nnaddala mu masomero ga\nGavumenti agatannaba kussaako\nbikomera nga weetaaga okubaawo\nekifo abayizi we bayingirira.\nEdirisa Kizito Ssendi, akulira\nLutengo SSS, abadde yeesunga\nnti abaana bonna bagenda kukkirizibwa\nbwe baabateerawo baabutuukiriza\ndda. Wabula mweraliikirivu\nnti ng'abasomesa kiyinza\nabayizi abasomera awaka naddala\nAkulira ekibiina ekigatta\nabakulu b'amasomero ga primary\nNambiro, yeebazizza Pulezidenti\nEfrance Nakisozi akulira\nKisowera Primary School yategeezezza\nnti beetegese bulungi.\nAgamba nti omulimu ogwabwe\ngwa kuteekawo eby'okunaaba mu\nngalo wabula basuubira abayizi\nokujja ne masiki.\nAte Dinah Grace\nKisowera SS agamba\nnti ne bw'obagamba\nbye balina bisobola\nokutuuza abayizi ba\nS4 ne S6 nga beesudde\nSentebe w'e kibiina\nBwire, agamba nti balina\nyaakubaluma kubanga bizinensi\nezimu ze babadde\nbakolagana nazo okufuna\namasomero g'ekkanisa ku mitendera\ngyonna okukolera awamu ne\nminisitule y'ebyenjigiriza okulaba\nnga bateeka mu nkola ebibalagirwa.\ngajja kulambikibwa ekitongole\nky'ebyenjigiriza mu pulovinsi\ny'ekkanisa ya Uganda.\nOmwogezi wa UNEB, Jeniffer\nKalule Musamba, yategeezezza nti\nnabo bakolera wansi wa minisitule\ny'ebyenjigiriza era mu kiseera kino\nbalinze ebawabule ku nteekateeka\neddako kyokka essuubi weeriri\nnti wiiki eno w'eneggweerako\nnga bategeezezza amasomero,\nabazadde n'abayizi ekiddako.\nAbavubi ku nnyanja Nalubaale bakaaba olwa bbeeyi y'ebyennyanja egudde\nEmpuuta: Zaabu wa Uganda anaatera okuggwa mu nnyanja


Okuva 40 | Bayibuli ey'Oku Mukutu Gwaffe Ogwa Intaneeti | New World Translation\nOkusimba weema entukuvu (1-33)\nEkitiibwa kya Yakuwa kijjula weema entukuvu (34-38)\n40 Awo Yakuwa n’agamba Musa nti: 2 “Ku lunaku olusooka olw’omwezi ogusooka, ojja kusimba weema entukuvu, weema ey’okusisinkaniramu.+ 3 Ojja kugiteekamu essanduuko ey’Obujulirwa+ era osseemu olutimbe+ lusiikirize Essanduuko. 4 Ojja kuyingiza emmeeza+ ogiteekeko ebintu ebirina okugibeerako, era ojja kuyingiza ekikondo ky’ettaala+ okoleeze ettaala zaakyo.+ 5 Ojja kuteeka ekyoto ekya zzaabu eky’okwotererezangako obubaani+ mu maaso g’essanduuko ey’Obujulirwa, era oteeke olutimbe mu mulyango oguyingira mu weema entukuvu.+ 6 “Ojja kuteeka ekyoto eky’ebiweebwayo ebyokebwa+ mu maaso g’omulyango oguyingira mu weema entukuvu, weema ey’okusisinkaniramu, 7 era oteeke ebbenseni wakati wa weema ey’okusisinkaniramu n’ekyoto, era ogiteekemu amazzi.+ 8 Oluvannyuma ojja kukola oluggya+ okwetooloola weema entukuvu, era oteeke olutimbe+ mu mulyango gw’oluggya. 9 Ojja kuddira amafuta amatukuvu+ ogafuke ku weema entukuvu ne ku bintu byonna ebigirimu,+ era ojja kugitukuza n’ebintu byayo byonna efuuke ntukuvu. 10 Ojja kufuka amafuta ku kyoto eky’ebiweebwayo ebyokebwa ne ku bintu byakyo byonna okitukuze kifuuke ekyoto ekitukuvu ennyo.+ 11 Ojja kufuka amafuta ku bbenseni ne ku kintu kw’etuula ogitukuze. 12 “Ojja kuleeta Alooni ne batabani be ku mulyango oguyingira mu weema ey’okusisinkaniramu obagambe banaabe amazzi.+ 13 Era ojja kwambaza Alooni ebyambalo ebitukuvu,+ omufukeko amafuta+ omutukuze ampeereze nga kabona. 14 Oluvannyuma ojja kuleeta batabani be obambaze amakanzu.+ 15 Ojja kubafukako amafuta nga bwe wafuse amafuta ku kitaabwe,+ bampeereze nga bakabona, era okufukibwako amafuta kujja kubafuula bakabona olubeerera mu mirembe gyabwe gyonna.”+ 16 Musa yakola byonna nga Yakuwa bwe yamulagira.+ Bw’atyo bwe yakolera ddala. 17 Ku lunaku olusooka olw’omwezi ogusooka, mu mwaka ogw’okubiri, weema entukuvu yasimbibwa.+ 18 Musa bwe yali asimba weema entukuvu, yassa wansi obutoffaali bwayo obulimu ebituli,+ n’asimba fuleemu zaayo,+ n’ateekamu emiti gyayo,+ era n’ayimiriza empagi zaayo. 19 Yassa ku weema+ eky’okubikkako era n’ayongerako eky’okubikkako+ ekirala kungulu nga Yakuwa bwe yamulagira. 20 Oluvannyuma yaddira ebipande by’amayinja ebiriko Obujulirwa+ n’abiteeka mu Ssanduuko,+ n’ayingiza emisituliro+ mu Ssanduuko, era n’agissaako eky’okubikkako.+ 21 Awo n’ayingiza Essanduuko mu weema entukuvu n’assaawo olutimbe+ olwawulamu lusiikirize essanduuko ey’Obujulirwa,+ nga Yakuwa bwe yamulagira. 22 Bwe yamala, n’ateeka emmeeza+ mu weema ey’okusisinkaniramu ku luuyi lwa weema entukuvu olw’ebukiikakkono ebweru w’olutimbe, 23 n’agiteekako emigaati+ mu maaso ga Yakuwa, nga Yakuwa bwe yamulagira. 24 Awo n’ateeka ekikondo ky’ettaala+ mu weema ey’okusisinkaniramu mu maaso g’emmeeza ku luuyi lwa weema entukuvu olw’ebukiikaddyo. 25 N’akoleeza ettaala+ mu maaso ga Yakuwa, nga Yakuwa bwe yamulagira. 26 Awo n’ateeka ekyoto ekya zzaabu+ mu weema ey’okusisinkaniramu mu maaso g’olutimbe, 27 okusobola okukyotererezaako+ obubaani obw’akaloosa,+ nga Yakuwa bwe yamulagira. 28 Oluvannyuma yateeka olutimbe+ mu mulyango oguyingira mu weema. 29 Yateeka ekyoto ky’ebiweebwayo ebyokebwa+ ku mulyango oguyingira mu weema entukuvu, weema ey’okusisinkaniramu, asobole okukiweerangako ebiweebwayo ebyokebwa+ n’ebiweebwayo eby’emmere ey’empeke, nga Yakuwa bwe yamulagira. 30 Oluvannyuma yateeka ebbenseni wakati wa weema ey’okusisinkaniramu n’ekyoto era n’agiteekamu amazzi ag’okunaaba.+ 31 Musa ne Alooni ne batabani be baanaabiranga awo engalo zaabwe n’ebigere byabwe. 32 Buli lwe baabanga bagenda okuyingira mu weema ey’okusisinkaniramu oba buli lwe baabanga basemberera ekyoto, baanaabanga+ nga Yakuwa bwe yalagira Musa. 33 Ku nkomerero yakola oluggya+ okwetooloola weema entukuvu n’ekyoto era n’ateeka olutimbe mu mulyango gw’oluggya.+ Bw’atyo Musa n’amaliriza omulimu. 34 Awo ekire ne kibikka weema ey’okusisinkaniramu era ekitiibwa kya Yakuwa ne kijjula weema entukuvu.+ 35 Musa teyasobola kuyingira mu weema ey’okusisinkaniramu kubanga ekire kyagisigalako era ekitiibwa kya Yakuwa kyali kijjudde mu weema entukuvu.+ 36 Ekire bwe kyasitukanga okuva ku weema entukuvu nga n’Abayisirayiri basitula okuva we baabanga basiisidde. Bwe kityo bwe kyabanga ku lugendo lwabwe lwonna.+ 37 Naye ekire bwe kitaasitukanga, nabo tebaasitulanga kuva we baabanga basiisidde okutuusa ku lunaku lwe kyasitukanga.+ 38 Ekire kya Yakuwa kyabeeranga ku weema entukuvu emisana, ate ekiro omuliro gwe gwagibeerangako, era byalabibwanga ab’ennyumba ya Isirayiri yonna ku lugenda lwabwe lwonna.+